135 Ўқиш режими + -\nИлоҳий китобларга иймон келтириш Ислом ақидаси арконларидан биридир. Ушбу ақидасиз ҳам иймонли бўлиш мумкин эмас. Илоҳий китобларга иймон келтиришнинг маъноси ўша китобларнинг Аллоҳнинг каломидан иборат эканига ишонмоқдир.\nБунга Қуръони Каримда ва Пайғамбаримиз соллаллоҳу алайҳи васалламнинг ҳадисларида далиллар кўп.\nАллоҳ таоло «Бақара» сурасида: «Пайғамбар унга ўз Роббисидан туширилган нарсага иймон келтирди, мўминлар ҳам. Барча, Аллоҳга ва унинг фаришталарига, китобларига, пайғамбарларига иймон келтирди», деган(Бақара: 285).\nБиз Аллоҳ таоло Ўз пайғамбарларига, китоблар туширганига умумий иймон келтирамиз. У китобларнинг ҳақиқий сони ва исмларини Аллоҳнинг Ўзи билади. Шу билан бирга, Аллоҳ таоло Қуръони Каримда баъзи илоҳий китобларнинг номини айтган.\nI. Иброҳим алайҳиссаломнинг саҳифалари.\nИброҳим алайҳиссаломга туширилган ваҳийлар тўплами «Саҳифалар» дейилган, уламоларимизнинг айтишларича, улар маълум варақлар бўлиб, китоб даражасига етмаган.\nАллоҳ таоло «Аълаа» сурасида хабар бериб:\n«Албатта, бу аввалги саҳифаларда бордир. Иброҳим ва Мусо саҳифаларидадир», деган (18-19-оятлар).\nАбу Зарр розияллоҳу анҳудан ривоят қилинган узун ҳадисда жумладан шундай дейилади:\n«...Эй, Аллоҳнинг Расули, Сизга Аллоҳ Иброҳим ва Мусо саҳифаларидаги нарсадан ҳам бирор нарса туширдими?»–деб сўрадим. Расулуллоҳ соллаллоҳу алайҳи васаллам:\n«Эй Абу Зарр «...Инна ҳаза лафис суҳуфил уула, суҳуфи Иброҳима ва Муса»ни ўқи»,–дедилар.\n«Эй Аллоҳнинг Расули, Иброҳимнинг саҳифаларида нима бўлган?»–дедим.\n«Барчаси зарбулмасал бўлган... Оқил киши замонини таниган бўлмоғи, тилини тиймоғлиги шарт. Кимки каломини амалидан ҳисобласа, каломи оз бўлади»,–дедилар.\n«Эй Аллоҳнинг Расули, Мусонинг саҳифаларида нималар бўлган?»–деб сўрадим.\n«Ҳаммаси ибрат бўлган, қазои қадарга ишониб туриб ғазабланган одамдан, охиратда ҳисоб-китоб бўлишини билиб туриб, амал қилмаган одамдан ажабланаман»,–дедилар».\nМўмин-мусулмон одам Аллоҳ таоло Иброҳим алайҳиссаломга саҳифалар нозил қилганига жазм ила иймон келтириши лозим.\nАллоҳ таоло Довуд алайҳиссаломга «Забур»ни нозил қилган. Забурнинг луғавий маъноси–«мактуб», яъни ёзилган деганидир.\n«Батаҳқиқ, Биз зикрдан сўнг Забурда ҳам: «Албатта, ерга солиҳ бандаларим меросхўр бўлурлар», деб ёзган эдик» (Анбиё: 105).\nУламоларимиз ушбу ояти каримадаги «зикр» ва «ер» сўзларидан кўзланган мақсад ҳақида икки хил фикр билдирганлар. Баъзилари, «зикр»дан мурод Тавротдир, шунга кўра, оятнинг маъноси:\n«Батаҳқиқ, Биз Тавротдан сўнг Забурда ҳам: «Албатта, ерга солиҳ бандаларим меросхўр бўлурлар», деб ёзган эдик» бўлади, дейдилар.\nБошқалари эса, «зикр»дан мурод – Лавҳул Маҳфуз, бинобарин, аввал ўша маънони Лавҳул Маҳфузга ёзиб, кейин Забурга ҳам ёзган эдик, маъноси чиқади, деганлар.\n«Биз сенга худди Нуҳ ва ундан кейинги пайғамбарларга ваҳий юборганимиздек ваҳий юбордик. Биз Иброҳим, Исмоил, Исҳоқ, Яъқуб, Асбот, Ийсо, Айюб, Юнус, Ҳорун ва Сулаймонларга ваҳий юбордик. Довудга эса Забурни бердик» («Нисо»: 163).\nАллоҳ таолодан Забур берилиб, пайғамбар бўлган вақтларида Довуд алайҳиссаломнинг ёшлари қирқда эди, дейдилар тарихчилар. Забур тўрт илоҳий китобнинг бири экани ҳаммага маълум. Унда мавъизалар, ибратлар, кўнгилни юмшатадиган ва зикр қилинадиган нарсалар бўлган.\nДовуд алайҳиссаломнинг овозлари жуда ҳам ширали бўлган. Яхши овозлар У зотнинг овозларига ўхшатилиши ҳамма халқлар одатига айланган. Довуд алайҳиссалом Забурни тиловат қилганларида осмондаги қушлар ҳам тўхтаб қолар экан. Ҳозирда аҳли Забур қолмаган.\nМўмин-мусулмон одам Аллоҳ таоло Довуд алайҳиссаломга Забур номли китобни нозил қилганига жазм ила иймон келтириши лозим.\nАллоҳ таоло Мусо алайҳиссаломга «Таврот»ни нозил қилган. Таврот сўзи иброний тилида «таълим» ёки «шариат» маъносини англатади.\nАллоҳ таоло «Моида» сурасида: «Биз Тавротни нозил қилдик. Унда ҳидоят ва нур бор», деган (44-оят).\nТавротни ҳам илоҳий китоб сифатида Аллоҳ нозил қилган. Унда одамларга ҳидоят ва икки дунё саодати йўлини кўрсатувчи нур бор. Унга амал қилувчилар ақийда, ибодат бобидаги ҳидоят ва йўл-йўриқларни ўша Тавротдан оладилар. Шу билан бирга, Таврот фақат ахлоқ-одоб ва баъзи диний маросимларнинг мажмуаси эмас. Унда кишилар ҳаётини бошқариб турувчи таълимотлар, ҳукмлар бор.\nАммо ушбу оятда зикр қилинган Таврот йўқолган. Унинг қаердалигини ҳеч ким билмайди.\nҲозирда яҳудийларнинг қўлида бор нарса «Эски аҳд» деб номланади. У эса тўқсон тўққизта сифрдан иборат. У уч қисмга: Таврот, Анбиё ва Китобларга бўлинади.\nТаврот Мусо алайҳиссаломнинг беш китобидир. Улар: Таквийн, Хуруж, Ловюун, Адад ва Тасниялар.\nАнбиё икки қисмга бўлинади: Аввалгилар ва охиргилар.\nКитоблар: Мазомийр, Амсол, Айюб ва бошқалардан иборат.\nАллоҳ таоло «Бақара» сурасида яҳудийлар томонидан илоҳий калом бузилганлиги хабарини бериб қўйган: «Уларнинг иймон келтиришларини тамаъ қиласизларми? Ва ҳолбуки, улардан бир гуруҳлари Аллоҳнинг каломини эшитар эдилар ва сўнгра, уни тушунганларидан кейин, билиб туриб бузар эдилар» (75-оят).\nБу ояти каримада мусулмонларга қилинаётган хитоб ўша пайтда баъзи ихлосли мўминлар, яҳудийлар иймонга келиб қолсалар керак, деган орзуда бўлганларини кўрсатади. Албатта, уларнинг бундоқ тамаъ қилишларига асос бор эди. Улар билан Мадийнада бирга яшаб келаётган яҳудийлар, илоҳий китобга эга халқ сифатида, яқинда охирзамон Пайғамбари чиқиши, улар ул Пайғамбарга биринчи бўлиб иймон келтиришлари ҳақида тинмай гапирар эдилар. Арабларнинг кўплари яҳудийлардан васфини эшитган Пайғамбар – Муҳаммад соллаллоҳу алайҳи васалламни кўришлари билан иймонга келдилар. Энди эса яҳудийларнинг ўзлари ҳам иймонга келишини тамаъ қилишаётган эдилар. Аллоҳ таоло оятнинг аввалида уларнинг мазкур ҳолатларини васф этиб:\n«Уларнинг иймон келтиришларини тамаъ қиласизларми?» – демоқда.\nЯъни Эй мусулмонлар, сизлар, яҳудийларнинг иймон келтириб, мўмин-мусулмон бўлишларидан умидвор бўляпсизларми?\nАгар сизларда шундоқ умидворлик ҳақиқатда бўлса, билиб қўйингки, иш сиз ўйлагандек эмас, ҳол бошқача.\n«Ва ҳолбуки, улардан бир гуруҳлари Аллоҳнинг каломини эшитар эдилар ва сўнгра, уни тушунганларидан кейин, билиб туриб, бузар эдилар».\nБундай одамларнинг иймон келтиришларига умид қилиб бўлмайди. Чунки иймон ўзига яраша поклик, мусаффолик, нурни қабул қилиб олишга истеъдод талаб қилади. Аммо яҳудийларда бу нарсага яқинлик ҳеч сезилмаяпти. Уларнинг энг яхши вакиллари бўлмиш диний олимларики Аллоҳнинг каломини эшитиб, уни тушуниб етгандан сўнг, билиб туриб бузсалар, қолганлари нима ҳам қилар эди.\nТаврот бузилганлигини бошқа дин вакиллари ҳам, ҳозирги замон илми ҳам тасдиқлаган.\nМашҳур француз табиби Морис Букай ўзининг дунёга донғи кетган китоби «Таврот, Инжил, Қуръон ва илм»да, жумладан, Тавротнинг одамлар томонидан бузилганлиги ҳақида қуйидагиларни ёзади: «Мана шулардан «Эски аҳд»га инсон ўзидан қўшган нарсалар қанчалар катта ҳажмда экани билиб олинади. Бу билан ўқувчи кўчиришлар ва таржималар асносида «Эски аҳд»га нималар етганини билиб олиши осон. Мазкур тузатишлар икки минг йил давом этган.\nТаквийн сифрида ҳозирги замон илмига нисбатан энг кўп қарама–қаршиликлар тўпланган. Биз улардан учтасини айтиб ўтамиз.\n1. Оламнинг яратилиши ва унинг босқичлари.\n2. Одамнинг яратилиши тарихи ва инсоннинг ер юзида пайдо бўлиши тарихи.\n3. Тўфон ривояти.\nМен яҳудийлар ибодатхонасида ўн саккиз йил раввин бўлиб ишлаган жаноб билан уларнинг ибодатхонаси ичида кўпчиликнинг гувоҳлигида баҳс олиб бордим. Жаноб раввин бизга ўзлари ўқийдиган Тавротни олиб келиб кўрсатди. Кейин, илтимосимга биноан, тўғри келган бир оятни ўқиб, таржима қилиб берди. Унда «Аллоҳ Мусога Бани Исроилнинг тадбирини кўриб, ишини тўғрила, деди» деган маъно бор эди.\nСўнгра, орамизда қуйидаги савол-жавоб бўлиб ўтди. Мен сўрадим. Раввин жаноблари жавоб берди.\n— Қўлингиздаги Мусо алайҳиссаломга нозил бўлган Тавротнинг ўзими?\n— Йўқ. Мусога Аллоҳ матнни ўз қўли билан тош лавҳаларнинг икки тарафига ёзиб берган.\n— Унда Тавротнинг асл нусхаси кўп турмаган экан-да?\n— Ярим кун турган. Мусо Худонинг олдидан қайтиб келганда Бани Исроилнинг олтин бузоққа ибодат қилаётганини кўриб, қўлидаги тошларни ерга уриб синдирган.\n— Кейин нима бўлган?\n— Мусо Худонинг олдига яна қайтиб борганда, тошнинг бир тарафига ёзиб берган ва уни олиб келиб сандиққа солиб қўйган.\n— Сизнинг қўлингиздаги Таврот ўшандан кўчирилган нусхами?\n— Йўқ. Бу бошқа нарса. Бу, Мусодан икки минг йил кейин ёзилган нусха.\n— Унгача нима бўлган?\n–Унгача Мусонинг даврида ёзилган нусха бўлган. У йўқолгандан кейин, буни худди ўшанга ўхшатиб ёзилган.\n–Ўша дастлабки нусхадан таржимами бу?\n–Йўқ. Тил бир. Аммо ҳарфлар бошқа. Шундоқ бўлса ҳам, маъноси сақланиб қолган.\n— Қўлингиздаги Тавротнинг ўзими ёки бошқа нарса ҳам борми?\n— Тавротнинг ўзи. Бешта китобдан иборат.\n— Шунча нарсани тошга ёзиб, сандиққа солиб қўйса бўладими?\n— Мумкин эмас.\n— Худо қўли билан тошга ёзиб берганда Мусо алайҳиссалом сандиққа солиб қўйган эканлар-у?\n— Йўқ. Тошга ёзилган нарса нималигини биров билмайди.\n— Унда Таврот қани?\n— Тавротни Мусо ўзи ёзган. Худо унга ёзишни буюрган. У ўз ўлимини ҳам ёзган.\n— Қандоқ қилиб ўзининг ўлимини ўзи ёзиш мумкин?\n— Худо амр қилган, сўнгра бўлган.\n— Сиз бизга ўқиб таржима қилиб берган матнда «Аллоҳ Мусога Бани Исроилнинг тадбирини кўриб, ишини тўғрила, деди» деган маъно бор эди. Мусо алайҳиссалом ўзлари ҳақида ўзлари шундай ёзишлари мумкинми?\n–Бу буюк савол. Унга Тавротни шарҳ қилганлар ҳам жавоб топа олмаганлар».\nБу суҳбатга изоҳ беришни лозим топмадим. Муҳтарам ўқувчининг ўзи хулоса чиқариб олар, деган умиддаман.\nАллоҳ таоло Ийсо алайҳиссаломга «Инжил»ни нозил қилган. Инжил юнонча лафз бўлиб, «башорат» маъносини билдиради.\nИйсо алайҳиссалом ўттиз ёшга етганларида у зотни Аллоҳ таоло Пайғамбар қилиб юборди. Ийсо алайҳиссаломнинг Пайғамбар этиб юборилишлари ва ўшанда у зотнинг ўз қавмларига айтган гаплари ҳақида бир қанча ояти карималар келган. Шулардан баъзиларини ўрганамиз:\n«Уларнинг изларидан Ийсо ибн Марямни ўзидан олдинги Тавротни тасдиқловчи қилиб юбордик. Унга Инжилни бердик. Унда ҳидоят ва нур бор. У, ўзидан олдинги Тавротни тасдиқлагувчидир. У тақводорлар учун ҳидоят ва мавъизадир» (Моида: 46).\n«Унда ҳидоят ва нур бор.»\nИнжилда ҳам кишиларга тўғри йўлни кўрсатувчи ҳидоят ва уларга икки дунё саодат йўлларини ёритувчи нур бор.\n«У ўзидан олдинги Тавротни тасдиқловчидир.»\nЯъни Инжил Таврот шариатига баъзи ўзгаришлар киритган, холос. Шу билан бирга:\nБу китоблардаги ҳидоят ва нурнинг фойдаси тақвоси борларга тегади. Тақводан холи, ғафлат босган қалбларга эса бу нур ва ҳидоят кириб бормайди. Аллоҳ туширган китобда ҳидоят мавжудлиги аниқ, нур мавжудлиги аниқ, энди ўша ҳидоят ва нурдан манфаат топиш учун очиқ-ҳассос қалб керак. Таъсирчан қалб керак. Моғор босиб, тошга, кесакка айланган қалб керак эмас.\n«Зухруф» сурасидаги қуйидаги оятлардан ҳам Ийсо алайҳиссаломнинг янги Пайғамбар бўлиб борган чоғларида ўз қавмларига айтган гапларидан намуна келган:\nАлбатта, Аллоҳ менинг ҳам Роббим, сизнинг ҳам Роббингиздир. Бас, Унга ибодат қилинг. Мана шу тўғри йўлдир», – деди» (63-64-оятлар).\n«Батаҳқиқ, мен сизга ҳикматни келтирдим...» – дедилар.\nҲикмат улуғ неъматдир. Ҳикмат пайғамбарликдир. Яна Ийсо алайҳиссалом қавмларига:\n«...ва баъзи сиз ихтилоф қилаётган нарсаларни баён қилиш учун келдим»,–дедилар.\nЧунки, у қавм Мусо алайҳиссалом шариатлари ҳақида кўпдан-кўп ихтилофга тушган, ҳар хил мазҳаб ва фирқаларга бўлиниб кетган эди. Ийсо алайҳиссалом уларга ўша ихтилофлар ҳақидаги ҳукмни баён қилиб бердилар. Ва:\n«Бас, Аллоҳга тақво ва менга итоат қилинглар»,–дедилар.\n«Албатта, Аллоҳ менинг ҳам Роббим, сизнинг ҳам Роббингиздир.»\nДемак, Ийсо алайҳиссалом қавмларига: «Аллоҳ менинг Роббим», деганлар. Аллоҳ менинг отам, деган эмаслар. Демак, Аллоҳ таоло бошқа бандаларга Робб бўлгани каби, Ийсо алайҳиссаломга ҳам Роббдир. Бу ҳақда ортиқча гап беҳуда.\n«Бас, Унга ибодат қилинг.»\nДемак, Ийсо алайҳиссалом менга ибодат этинг, деган эмаслар, айнан Аллоҳга ибодат қилинг, деганлар. Кимки, бошқа гап айтса, ёлғон айтибди.\n«Мана шу тўғри йўлдир»,–деди».\nЯъни Аллоҳга ибодат қилишлик тўғри йўлдир, дедилар. Лекин у кишининг қавмлари бу кўрсатмага амал қилмадилар.\n«Саф» сурасида эса Ийсо алайҳиссалом ўз вазифаларидан яна бошқаларини баён қиладилар:\n«Ийсо ибн Марям: «Эй, Бани Исроил, албатта, мен ўзимдан олдин келган Тавротни тасдиқлаш ва мендан кейин келувчи Аҳмад исмли Расулнинг башоратини бериш учун Аллоҳ сизларга юборган Пайғамбарман», деганини эсла. Қачонки, у(Аҳмад) уларга ҳақ билан келган вақтда эса бу очиқ-ойдин сеҳрдир, дедилар» (6-оят).\nУшбу оятда Ийсо алайҳиссаломнинг ўз умматларига айтган сўзлари муҳим гаплар бўлиб, диний таълимотлардаги улкан масалаларни ўз ичига олади.\n«Ийсо ибн Марям: «Эй, Бани Исроил, албатта, мен ўзимдан олдин келган Тавротни тасдиқлаш ва мендан кейин келувчи Аҳмад исмли Расулнинг башоратини бериш учун Аллоҳ сизларга юборган Пайғамбарман», деганини эсла».\nБиринчи масала: «Ўзимдан олдин келган Тавротни тасдиқлаш учун» келганман, демоқдалар.\nИккинчи масала: «...ва мендан кейин келувчи Аҳмад исмли Расулнинг башоратини бериш учун...» келганман, демоқдалар.\nИйсо алайҳиссаломнинг ушбу башоратлари Инжилда ҳам келган. Юҳанно Инжилида: «Агар менга муҳаббат қилсаларингиз, васиятларимни тутинглар. Мен отадан сизлар билан абадий собит бўлиш учун форқилатни талаб қиламан», дейилган.\nЗамондошларимиздан устоз Аҳмад Нажжор ғарб олимларидан бири доктор Карлу Нилинудан: «Форқилат»нинг маъноси нима?–деб сўрасалар, у киши: «Роҳиблар «мъази» деб айтишади»,–дебди.\nШунда устоз Нажжор: «Мен роҳибдан эмас, балки юнон тили фан доктори Карлу Нилинудан сўраяпман»,–деб рад қилибдилар. Фақат шу гапдан кейингина ажнабий доктор: «Бу сўзнинг асл маъноси «кўп шукр»–ҳамд»,–дебди.\nСўнгра, устоз Нажжор «Арабча «ҳамд» сўзининг «Аҳмад» шаклида ишлатилишига тўғри келадими?»–десалар, доктор Карлу: «Ҳа»,–деб жавоб қилибди.\nЛекин шунчалик башоратлар бўлса ҳам, «Аҳмад», яъни Муҳаммад алайҳиссалом ҳақ дин билан Пайғамбар бўлиб келганларида, улар иймон келтирмадилар. У кишига чексиз ҳурматсизлик ва душманликлар қилдилар. У Зотнинг пайғамбарликларини сеҳр ва ўзларини сеҳргар дедилар.\nУчинчи масала: Ийсо алайҳиссалом ўз тиллари билан: «Аллоҳ сизларга юборган Пайғамбарман», демоқдалар, худоман ёки худонинг ўғлиман, деганлари йўқ. Ийсо алайҳиссаломга келган масиҳий динига эътиқод қилувчи кишиларнинг ҳозирги ақидаси бўйича у зот худо ёки худонинг ўғли ҳисобланади. Бу эса мутлақо хато ва адашувдир.\nБиз мусулмонлар Аллоҳ таоло Ийсо алайҳиссаломга «Инжил» номли китоб нозил қилганига иймон келтирамиз. Бусиз иймонимиз бутун бўлмайди.\nЧунки Ийсо алайҳиссаломнинг вақтларида инжил китоб шаклида бўлмаган. Ҳеч ким ҳеч нарсани ёзмаган. У зотдан кейин баъзи кишилар ўзлари китоб ёзиб, «Мана шу Инжил, менга ваҳий қилинди. Мен ёзиб олдим», деб чиқдилар. Аста-секин инжил «ваҳий қилинганлар» кўпайиб бораверди. Охири бориб уларнинг сони кўпайиб кетди. Уларнинг ҳар бири ўзининг инжили ҳақ эканини даъво қилар эди. Орада гап-сўз, олди-қочди кўпайиб, ихтилофлар кучайди.\nШунда император Константин 325 мелодий санада Ниқияда (Nicea) катта мажлис чақирди. Бу мажлисда икки минг қирқ саккизта патриарх ва митрополит қатнашди. Сўнгра турли жамоалардан икки мингдан ортиқ руҳоний ўнлаб инжилларни кўтариб келдилар. Император мажлис аҳли олдига мавжуд инжиллардан энг ишончлисини танлаб олиш вазифасини қўйди. Улар узоқ талашиб-тортишганларидан кейин тўрт дона инжилни танладилар.\n1. Мутто инжили.\nБу инжил энг қадимги инжил ҳисобланади. У Ийсо алайҳиссаломдан тўрт йил кейин ёзилган. У иброний тилда ёзилган эди. Аммо ўша асл нусха ҳам йўқ. Ҳозиргиси эса ўшанинг таржимаси. Лекин таржимон ҳам, у қайси матндан таржима қилгани ҳам ҳозиргача маълум эмас.\nБунинг устига, бу инжилнинг муаллифи Мутто Ийсо алайҳиссаломнинг ҳаворийларидан эмасди. Кейинроқ уни хоин Яҳузонинг ўрнига сайлашган эдилар.\n2. Маркос инжили.\nБу инжилни нима дейиш мумкин? Йигирма уч йилдан сўнг, Масийҳ алайҳиссалом гапирмаган тилда ёзилган, ким ёзгани аниқмас китоб, муқаддас китоб бўла оладими?\n3. Лука инжили.\nБу китоб Масийҳ алайҳиссаломдан йигирма йил кейин ёзилган. Лука у зотнинг шогирдларидан эмас. У Полнинг шогирди. Унинг устози ҳам Ийсо алайҳиссаломни кўрган эмас. Бунинг устига Пол насороликка душман бўлган яҳудийлардан экан. Шунинг учун ҳийла билан насороликка қарши кўп бузғунчиликлар қилган экан.\nБундоқ китобни «муқаддас китоб» дейиш мумкинми?\n4. Юҳанно инжили.\nБеш юзта таниқли насоро олимлари иштирокида ёзилган Британия энциклопедияси бу китобни, «қалбаки» деган экан.\nМуҳаммад соллаллоҳу алайҳи васалламга «Қуръон» туширилган. Қуръон лафзининг луғавий маъноси «ўқиш» дегани.\nҲозирги кунда бузилмай, ўзгариш киритилмай қолган ҳақиқий, бирдан-бир илоҳий китоб Қуръони Каримдир.\nҚуръонни уламоларимиз қуйидагича таърифлайдилар:\n«Қуръон–Аллоҳнинг Муҳаммад соллаллоҳу алайҳи васалламга туширган, тиловати ибодат ҳисобланадиган, ожиз қолдирувчи каломидир».\nИнсу жин, бутун дунё бир бўлса ҳам, Қуръонга ўхшаш калом келтира олмайди. Биз Қуръони Каримнинг маъноси ҳам, лафзи ҳам, расми ҳам Аллоҳдан, деб эътиқод қиламиз.\nҚуръони Карим ўзидан олдинги илоҳий китобларни насх – бекор қилгандир. Қуръони Карим келгандан кейин бошқа илоҳий китобларга амал қилиш тўхтаган.\nҚуръондаги барча нарса ҳақдир, улардан бирортасига шак келтирган киши кофир бўлади. Ундаги бирор ҳарф ўзгармаган, алмашмаган. Қуръони Карим ўзидан аввалги барча илоҳий китоблардаги ҳақиқатларни ўзида мужассамлаштирган.\nМўмин-мусулмон киши Қуръони Каримнинг тиловатини ўрганиши фарз. Уни тажвид билан, изн олган устоздан ўрганилади. Ўзига етарли миқдорда ўрганмаган одам гуноҳкори азим бўлади. Шу билан бирга, мусулмон киши Қуръонни ўрганмоғи, маъносини тушуниб, унга амал қилмоғи лозим. Қуръон ҳалол деган нарсани ҳалол, ҳаром деган нарсани ҳаром билмоғи зарур. Унинг амрларига бўйсуниб, қайтарганларидан қайтмоғи лозим.\nҚуръони Карим илоҳий китобларнинг охиргиси бўлиб, қиёматгача боқий қолувчи илоҳий мўъжизадир. Уни муҳофаза қилишни Аллоҳ таоло Ўз зиммасига олиб «Ҳижр» сурасида:\n«Албатта, зикрни Биз туширдик ва албатта, уни Биз муҳофаза қиламиз», деган (9-оят).\nҚуръони Каримдан кейин илоҳий китоб келмайди. Ким Қуръони Каримдан кейин илоҳий китоб келишини даъво қилса, кофир бўлади.\nҚуръони Карим фасиҳ араб тилидаги илоҳий мўъжиза бўлганидан, уни ўзидек таржима қилиш ҳеч кимнинг қўлидан келмайди. Фақат маъноларини таржима қилиш мумкин. Лекин бу маънолар таржимаси ҳеч қачон Қуръони Каримнинг ўрнини боса олмайди. У фақат маънони тушунишга бироз ёрдам беради, холос.\nШунинг учун Қуръони Карим маънолари таржимасини намозда ёки бошқа муносабат ва ибодатларда ўқиш мутлақо жоиз эмас. Бинобарин, таржимадан ҳукм чиқаришга, ҳужжат-дадил келтиришга ҳам ўрин йўқ.\nҚуръони Каримнинг ҳақиқий илоҳий китоб эканини ҳозирги замон илми қайта-қайта таъкидлади ва таъкидлашда давом этмоқда.\nКўпгина ғарблик машҳур олимлар ўзларининг илмий ишларини Қуръони Каримга солиштириб кўриб, тан бериб мусулмон бўлдилар ва бўлмоқдалар.\nЮқорида номи зикр этилган машҳур француз олими Морис Букай ўзининг илмий изланишлари самараси ўлароқ илоҳий китобларни солиштириб чиқди ва «Таврот, Инжил, Қуръон ва ҳозирги замон илми» номли китобини ёзди. Морис Букай бу китобида ҳозирги замон илми Қуръони Карим олдида ожиз эканини ва Таврот, Инжилда турли қарама-қаршиликлар ва илмга тўғри келмайдиган нарсалар кўплигини кўрсатди. Шундан кейин Қуръони Каримга иймон келтирганини эълон қилди.\nИслом ақийдаси бўйича илоҳий китобларга иймон келтириб, Қуръони Каримни инкор этган киши кофир ҳисобланади. Шунингдек, Қуръони Каримга иймон келтириб, бошқа илоҳий китобларни ёки улардан бирортасини инкор қилувчи киши ҳам кофир бўлади. Мазкур Таврот, Забур ва Инжил номли илоҳий китоблардан бошқа ҳозирда бор турли диний китобларни «илоҳий китоблар» дея олмаймиз.\nИлоҳий китобларга бирдек иймон келтиришнинг мусулмонларга фарз қилиниши Ислом уммати самовий ақидаларга меросхўр эканлигининг далилидир. Бу эса улкан шарафдир. Шу билан бирга, бу иймон башариятнинг асли бирлиги, дини, илоҳий бирлигининг рамзидир.\nИлоҳий китобларга иймон келтириш Қуръони Каримга иймон келтиришнинг бир бўлагидир. У доимо башариятни Аллоҳнинг Ўзи ҳидоятга солиб турганини билдиради.\nИлоҳий китобларга иймон келтириш мусулмонларни ушбу китобларга аҳл бўлган халқлар билан яқинлаштиради.\n23:01 / 06.02.2017 4039\nОлмаота муслималари мавлид маросимини тақдим қилдилар\nОлмаота шаҳридаги Алатау анъанавий санъат театрида шаҳар марказий масжидининг ташаббуси билан Аждодлар ўгити номи остида мавлид маросими бўлиб ўтди. Тадбир давоми...\n22:43 / 19.12.2018 955\n23:49 / 08.11.2016 3269


Ҳожиларни қандай кутиб олиш керак? » Ўзбекистон янгиликлари – Zamin.uz\nҲожиларни қандай кутиб олиш керак?\n15 август 2019, 17:05\nЯқин кунларда ватандошлар исломнинг бешинчи устуни ва фарзи саналмиш Ҳаж амалларини бажариб бағримизга қайтади. Бу ҳақда Ўзбекистон мусулмонлари идораси эслатмоқда.\nУлардан дуо олиш, Байтуллоҳ, Арафот, Мино ҳақида, шунингдек, Пайғамбаримиз соллаллоҳу алайҳи васалламнинг масжидлари ҳамда равзалари хусусида эшитиш мақсадида узоқ яқиндан қариндош-уруғ, таниш-нотанишлар ҳожиларнинг зиёратига чоғланади.\nТабиийки, урф-одатларга кўра ҳожиларни кутиб олиш учун зиёфатлар уюштирилиб, дастурхонлар ёзилади. Бу яхши албатта. Зеро, Абу Ҳурайра розияллоҳу анҳудан ривоят қилинган ҳадисда айтилишича, Расулуллоҳ соллаллоҳу алайҳи васаллам: «Ким Аллоҳга ва охират кунига иймон келтирган бўлса, меҳмонини икром қилсин», деганлар.\nАммо динимизда ҳар қандай зиёфат, тўй ва маросимларда мў’тадилликка риоя этишга тарғиб қилинади, исрофгарлик эса қаттиқ қораланади.\nДемак, ҳожиларни кутиб олар эканмиз, манманлик, кибр ва мақтаниш билан, «одамлар кўриб қўйсин ҳожи бўлганимни» ёки «ота-онамни ҳожи бўлганлигини ҳамма билсин» деган фикрлардан йироқ бўлиб, исроф, такаббурлик ва ғурурдан холи, камтарона, кўпроқ ночор ва ҳақдорларга дастурхон ёзиш ҳақиқий ҳожиларга хос амал ҳисобланади. Чунки ҳаж амалини бажариб эсон-омон ватанига қайтган мусулмон ўзгаларга ибрат бўлиб ҳаёт кечирмоғи, тақводор кишилардек амал қилиши лозим.\nЯнгиликлар » Жамият » Ҳожиларни қандай кутиб олиш керак?


ALKALIN infuziya uchun eritma 3,6% 500ml Toshkent aptekalarida narxlari, dori haqida malumot, qollanishi va analoglari Apteka.uz saytida\nALKALIN infuziya uchun eritma 3,6% 500ml\nFaol modda: Kaliya xlorid, Natriya xlorid, Trometamol\nATX kodi: - B05BB03\nBarcha Alkalin dorilari\nO'zbekiston Sog'liqni Saqlash Vazirligi tomonidan 20.03.2020 da DV/M 03013/03/20 registratsion raqami bilan ro'yxatdan o'tgan\nфаол моддалар: трометамол – 36,3 г; натрий хлориди – 1,75 г; калий хлориди – 0,37 г.\nёрдамчи моддалар:рН 8,1-8,7 гача муздек сирка кислотаси; 1000 мл.гача инъекция учун сув.\nИнфузия учун эритма 100 мл. 250 мл ва 500 мл флаконларда.\nТрометамол билан терапия мақсади Н+ акцепторлари сифатида таъсир кўрсатувчи бирикмаларни юбориш орқали водород ионлари концентрациясини пасайтиришдан иборат.\nТрометамол, Алкалин таркибига кирувчи модда протонлар акцептори ҳисобланади: трометамол + Н2СO3<=>трометамол-Н++ НСO3-.\nТрометамолнинг даволаш таъсир кўрсатиш қоидасидан фойдаланиш, энг аввало, гидрокарбонат узатилиши билан боғлиқ Na+ ионлар юборилган ҳолатларда тавсия этилади, электролит мувозанати учун, шунингдек нафас олиш ацидозида мақсадга мувофиқ эмас, бунда гидрокарбонат юборилиши диоксид углеродининг парциал босимини янада кўпроқ оширади.\n1 М трометамол 1 М Н2СO3ни бартараф этади ва организмга 1 М гидрокарбонат беради. Шу туфайли диоксид углеродини парциал босими ва водород ионлари концентрацияси ўпка функциялари жалб этилмасдан пасайтирилади. Шундай қилиб, трометамол нафас олиш ва метаболик ацидозларда қўлланилиши мумкин.\nТрометамол ва трометамол-Н+ буйраклар томонидан ўзгармаган кўринишида чиқарилади;\n8 соатдан кейин организмдан 75%и чиқарилади. Трометамол калавали фильтрация учрайди ва каналчалар резорбциясига учрамайди, шу туфайли у осмотик диуретиклар каби диурезни кўпайтиради ва сақланиб қолган калавали фильтрацияда, мувофиқ равишда, организмдан тез чиқарилади. Ушбу трометамолнинг қўшимча самараси сифатида буйрак функциясига таъсири метаболик ацидоз ва олигурияда мақсадга мувофиқ бўлиши мумкин.\nОдатда, Трометамол яхши ўзлаштира олади. Инфузия тезлиги ҳаддан ташқари юқори бўлган холатда веналар деворлари қизариши ва гемолиз, қон босими ошиши, гипокалиемия, веноспазм кузатилиши мумкин. Тўқималар шикастланиши оқибатида инъекция ўрнида тромбофлебит ривожланиши мумкин.\nДиоксид углеродининг парциал босимини камайтиришга ва рН кўрсаткичларини ошиши нафас сусайишига олиб келиши мумкин. Шу туфайли нафас ацидозида Трометамолни қуйиш ўпкани сунъий вентиляция қилиш имкони бўлган тақдирдагина тавсия этилади. Инсулин кучайтирилган ҳолда ажралиши ва глюкозанинг юзага тезлаштирилган утилизация қилиниши оқибатида гипогликемия ривожланиши мумкин.\nДиурез ошиши натижасида гипонатриемия ва гипохлоремия бошланиши мумкин. Ҳужайра ичидаги калий сиқиб чиқарилиши сабабли (шу жумладан, буйрак етишмовчилигида) ривожланадиган гиперкалиемия туфайли ва калийнинг иккиламчи йўқотишлари туфайли, зарур ҳолларда, қон зардобида калий даражасини текшириш талаб этилади (“Алоҳида кўрсатмалар”га қаранг).\nПрепарат паравеноз бўшлиққа тушиши маъаллий тўқималар некрози ривожланишига олиб келиши мумкин. Нафас босилишига мойиллик кучайишиш хавфи мавжуд ( “Ножўя таъсирлар” га қаранг).\nПрепаратни қўллаш жараёнида қонда глюоза миқдорини (гипоглекемия хавфи), зардоб ионограммаси, бикарбоат концентацияси, диоксид углероднинг парциал босими ва кислота-ишқор мувозанати текшириб борилиши; жадалаштирилган диурез ўтказилиши керак. Препарат чақалоқларда тахмин қилинган фойда эҳтимолий хавфдан юқори бўлган холатда қўлланиши мумкин.\nНожўя ҳолатлар ривожланишига йўл қўймаслик мақсадида трометамол катта тезлик билан юборилмаслиги керак. Тез юборишдан (60 мл/мин гача) фавқулодда вазиятларда (масалан, юрак тўхтаб қолганда ацидозни бартараф этиш учун) фойдаланиш мумкин.\nҲомиладорлик ва лактация даврида препарат қўлланганда она учун тахмин қилинган фойда хомила ёки бола учун эҳтимолий ҳавфдан юқори бўлган холатда қўлланилиши мумкин.\nМетаболик ва нафас олиш ацидозларининг оғир шакллари:\nтуғруқдан кейинги ацидозлар;\nузоқ муддатли гемотрансфузия натижасида трансфузион ацидоз;\nгипергликемик комада ҳужайравий ацидоз;\nюрак жарроҳлигида экстракорпорал қон айланишидан фойдаланиш;\nтоксинли ўпка шишининг оғир шакллари;\nоперациядан кейинги функционал буйрак фаолияти етишмовчилиги;\nбарбитуратлар, салицилатлар ва метил спирти билан заҳарланишда қўлланилади.\n· препаратнинг компонентларига юқори сезувчанлик;\n· сурункали компенсацияланган нафас олиш етишмовчилиги (ўпка эмфиземаси);\n· терминал босқичдаги шок;\n· 1 ёшгача бўлган болаларда қўллаш мумкин эмас.\n· ўртача буйрак / жигар етишмовчилиги.\nТрометамол ва диабетга қарши препаратлари бир вақтда қўлланилганда, гипогликемия таъсирининг ўзаро кучайиши (гипогликемия ривожланиш хавфи) юз бериши мумкин, шу туфайли диабетга қарши дори воситалари бир вақтда қўлланилишига йўл қўймаслик ва тааллуқли диабетга қарши препаратларнинг дозасини камайтириш керак.\nБитта контейнерда парентерал юбориш учун бошқа дори воситалари билан аралаштирилганда,Трометамол эритмасининг рН миқдори 8,1-8,7 ни ташкил этишини, аралашмада чўкинди ҳосил бўлишига олиб келиши мумкинлигини эътиборга олиш керак.\nАгар Трометамол парентерал тарзда юбориш учун битта идишда бошқа эритмалар билан аралаштирилганда хиралашиш ёки опалесценция кузатилса, бундай мажмуавий эритмадан фойдаланиш мумкин эмас.\nНаркотик анальгетиклар, аминогликозидлар, макролидлар (эритромицин, олеандомицин) , хлорамфеникол, трициклик антидепрессантларнинг таъсири кучаяди. Алкалин билан бир вақтда қўлланганда билвосита антикоагулянтлар (кумарин ҳосилалари), барбитуратлар,салицилатларнинг таъсири кучсизланади.\nЁруғликдан ҳимояланган 25°C юқори бўлмаган ҳарорат сақлансин.\nДори воситаси болалар ололмайдиган жойда сақлансин!\n2 йил. Ўрамда кўрсатилган яроқлилик муддати тугагандан кейин қўлланилмасин. Фақат\nшикастланмаган флаконлардаги тиниқ эритмалар ишлатилсин!\nПрепарат энг камида бир соат мобайнида давомли томчилаб инфузия қилиш йўли орқали фақат вена ичига юбориш учун мўлжалланган. Иккинчи ва келгуси суткаларда юбориш талаб этилганда дозани камайтириш керак.\nДоза мавжуд ацидознинг оғирлик даражасига қараб белгиланади. Қоннинг кислота-ишқорли ҳолати назорат қилинган ҳолда аниқ мақсадга қаратилган буферли даволаш танланадиган усул ҳисобланади. Тааллуқли равишда, Трометамолнинг асос ортиқчаси (ВЕ) манфий миқдори билан мутаносиб равишда ҳисоблаб чиқилган куйиш учун керакли миқдори, агар агар бошқача қўрсатилмаган бўлса, қуйидагини ташкил этади: 1 мл Трометамол = BE (мМ/л) х тана вазни кг х 2 (2 коэффициенти 100 мМ ацетат / л қўшилгандан кейин буфер сиғими камайиши натижасида ҳосил бўлган).\nАгар қоннинг кислота-ишқорли ҳолати кўрсаткичларини аниқлаш учун техник шартлар мавжуд бўлмаса, клиник тавсиялар мавжуд бўлган ҳолатда Трометамол билан кўрмасдан буферлаш ўтказилиши мумкин. Агар бошқача кўрсатилмаган бўлса, катталар учун ўртача доза 5-10 мл Трометамол / тана вазни кг / соатни ташкил этади, бу соатига 500 мл.га тўғри келади. Суткалик доза – 1000 (2000) мл.\nМаксимал доза – 1,5 г/кг/сутка. Юқори дозалардан фойдаланилганда (қонда электролитлар концентрацияси пасайишининг олдини олиш мақсадида) 1 л (3,66%) эритмага 1,75 г ҳисоб-китобидан NaCl ва 0,372 ҳисоб-китобидан КС1 қўшиш тавсия этилади. Агар гипогликемия ривожланиш хавфи бўлса, бир вақтнинг ўзида 5-10% декстроза эритмасини инсулин билан (4 г қуруқ декстрозага 1 ЕД инсулин ҳисоб-китобидан) юбориш тавсия этилади.\nБолалар учун дозалар:\nБолаларга 1 ёшдан бошлаб суткалик доза 10-20 мл Трометамол / тана вазни кг.ни ташкил этади.\nСимптомлар: умумий холсизлик, артериал гипотензия, нафас босилиши, гипогликемия, сув-электролит мувозанати ва кислота-ишқор мувозанати бузилиши.\nДаволаш: махсус антидот йўқ. Симптоматик даволаш, зарур ҳолларда – ўпкани сунъий вентиляциясини ўтказиш керак.\nALKALIN infuziya uchun eritma 3,6% 250ml\nBarcha Алкалин dorilari\nALKALIN infuziya uchun eritma 3,6% 100ml


Инсонпарварликнинг фалсафий кўриниши — Экзистенсиализм оқимининг адабийлашуви - Darakchi\nМУТОЛАА 09.07.2021, 20:53\nII жаҳон уруши тугаганига 75 йилдан ошган бўлса-да, унинг даҳшати ҳали ҳамон инсониятни ларзага солади. Қанча қирғинбаротларнинг сабабчиси бўлган бу уруш тўрининг асосий ўлжаси Европа бўлганлиги ҳеч кимга сир эмас. Уруш якун топгандан сўнг Европа тушкунлик ва умидсизлик гирдобига ғарқ бўлди. Aна шу пайтда инсонлар нажотга, нимадандир куч олишга муҳтож эди. Aйнан шу даврда экзистенсиализм фалсафий оқими майдонга келди. Бу оқим инсонпарварлик оқими деб ҳам талқин қилинади. Экзистенсиализм оқимнинг адабийлашишига сабабчи бўлган публицистлардан бири Жан Пол Шарл Aймард Сартрдир.\nУ 1905 йилнинг 21 июнида Парижда дунёга келган. Буюк файласуф, ёзувчи, драматург, публицист, экзистенсиалист Сартр ўзининг 75 йиллик умрини арзирли ишларга сарф этган. Метафизика, эпистемиология, этика, сиёсат, феноменология, онтология каби фанларни чуқур ўзлаштирган. ИИ жаҳон уруши даврида Франсияда юз берган қаршилик ҳаракатларида (1941–1945) фаоллик кўрсатди. Сиёсий мавзуда 9 китобдан иборат “Ҳолатлар” асарини яратди. 50 йилларда тинчлик тарафдорларига қўшилиб, ирқчиликка қарши маърузалар ўқиган. “Aдабиёт нима?”, “Бодлер”, “Aвлиё Жене, масхарабоз ва жафокаш”, “Девор”, “Озодлик йўллари”, “Ёпиқ эшик ортида”, “Иблис ва Худо”, “Aлтона маҳбуслари” каби асарлари Сартр ижодининг дурдоналаридир.\nЖан Полнинг фалсафий асарлари 1964 йили Нобел мукофотига лойиқ кўрилди. Aммо ёзувчи бу мукофотни олишдан бош тортган.\nУнинг машҳур эссеси — “Экзистенсиализм — бу инсонпарварлик”да адиб экзистенсиализм фалсафасини ёқлаб чиқди. Экзистенсиализм сўзи лотин тилидан олинган бўлиб, “эхистентиа”—“яшаш, мавжудлик” маъноларини англатади. Сартрнинг талқинига кўра бу фалсафий таълимот моҳиятдан мавжудликни юқори қўяди. Унга кўра инсон дастлаб мавжуд бўлиб дунёга келади, ўзининг кимлиги, атрофини нималар қуршаганини кейин ўйлаб, ўзи учун моҳиятни кашф этади. Сартрнинг экзистенсиалистик эссесини Aбдулла Шер русчадан ўзбекчалаштирган. Эссе ёзилган тил франсуз тили. Aсарнинг прологи ҳам, эпилоги ҳам мавжуд эмас. Эссе экзистенсиализм таълимотининг моҳиятига бағишланган. Aдиб асарини экзистенсиализм натурализм эмаслиги тўғрисидаги мулоҳазалари билан бошлаган. Шунингдек, эсседа ушбу фалсафий оқимнинг тарихи, тавсифи ва диний, даҳрий, яъни дунёвий йўналишларига ва бу йўналиш намояндаларига алоҳида тўхталиб ўтган. Жумладан, ўзининг даҳрий, экзистенсиализм тарафдори эканини ҳам баён қилган. Жан Полнинг ёзишича, экзистенсиализм хилма-хил йўналишдаги таълимотларни инсоннинг маънавий дунёси, инсон тақдири, эркинлиги ғоялари асосида умумлаштирди. Экзистенсиализм вакиллари 2 йўналишга бўлинган:\n1. Дунёвий (Хайдеггер, Сартр, Камю).\n2. Диний (Ясперс, Марсел).\nХайдеггер, Сартр, Камюларнинг таълимотига кўра инсон ўзини яратиш жараёнини ўзи эркин амалга оширади. Инсоният олдида улкан имкониятлар мавжуд. Қайси бирини танлашда у эркиндир.\nДиний экзистенсиализм вакиллари фикрича, инсон ўз эркин фаолияти давомида Худога қараб унга етишиш учун коинот томон ҳаракат қилади. Ҳақиқий эркинлик инсонга таҳликали онларда, ташвишда, ёлғизликда намоён бўлади. Ҳаёт, ўлим, қўрқинч, даҳшат тушунчалари бу таълимотнинг марказий тушунчаларидир. Диний экзистенсиалистларнинг фикрича, олам маъносиз, унинг моҳиятини англаш абадул абад жумбоқлигича қолади, инсон умри ўткинчи бўлганлиги учун ҳам даҳшатлидир.\nЭсседа лирик чекиниш, пейзаж, портрет, эпиграф йўқ. Эссе мавзуси экзистенсиализм фалсафий таълимоти, ғояси эса бу таълимот тўғри эканини исботлашга қаратилган. Эссе экзистенсиалистик оқимда, яъни мавжудликни кўрсатиб, моҳиятни ечиш ўқувчига топширилувчи адабий йўналишда ёзилган. Мавҳумликларнинг кўп учраши ўқувчи фикрини чалғитади, кучлироқ тафаккур қилишга ундайди. Ўз қарашлари тўғри эканини исботлаш учун муаллиф Хайдеггер, Декарт, Дидро, Волтер, Кант, Нитше, Золя, Франсис Понж, Расин Жан кабиларнинг ҳаёти ва ижодига кўп бор мурожаат қилади. Шу билан бирга эсседа келажак олдиндан битиб қўйилади, биз эса уни шунчаки ижро этамиз деган қараш рад этилади. Aксинча, келажак ҳаётни инсон ўз ҳаракатлари билан барпо этиши уқтирилади. Файласуф эссесида ҳаётнинг маъноси йўқлиги, уни ҳар ким ўзи ўйлаб топиши ҳақидаги мулоҳазаларини китобхонга ҳавола этган. Ҳар бир инсон мутолаадан сўнг ўзича мантиқ кашф этади, ўзича хулосалайди. Бу асар энг аввало доимий ҳаракат ютуқлар кафолати эканини англатади. Жан Пол Сартр “Экзистенсиализм” эссесида бошқа таълимотларни рад қилмаган, шунчаки, ўзи танлаган оқим ҳақлигини исботлашга интилган холос. Ҳаётни ўзингизникига айлантирмас экансиз, у сиз учун ҳеч нарса касб этмайди. Умрингизга ўзингиз маъно бахш этинг, ҳаёт кундалигингизни ўзингиз тўлдиринг, шундагина у камалакдек жилоланади. Aсарнинг ажойиб мазмунини шу икки жумла билан ифодалаш мумкин.


Эркин Турдимов: Одамлар конституцион ҳуқуқидан фойдаланиб, ҳаётий эҳтиёжи учун мурожаат қилади - zarnews.uz\nЭркин Турдимов: Одамлар конституцион ҳуқуқидан фойдаланиб, ҳаётий эҳтиёжи учун мурожаат қилади\nБу мурожаатларга бефарқ қарашга ҳеч кимнинг ҳаққи йўқ. Аввало ҳар бир раҳбар, масъул ходим ўзини арз қилувчининг ўрнига қўя билиши зарур. Чунки Шавкат Мирзиёев таъкидлаганидек, мамлакатнинг қудрати ва эртанги куни халқнинг сиёсатимизга, ўзининг кафолатланган фаровон турмушига ишончи билан белгиланади.\nАйрим раҳбарларнинг фуқаролар мурожаати тақдирини ўринбосарига, ўринбосар эса бўлим бошлиғига, бўлим бошлиғининг бу ишни янгидан келган ходим қўлига топшириши, ижро натижасини сўраб турмаслиги бизни бу масалада янада талабчанроқ, қатъийроқ бўлишга ундаяпти.\nХусусан, бугун йил давомидаги сайёр қабуллар, Ишонч телефони, телеграм мессенжерига тушган ҳамда “Очиқ мулоқот” кўрсатувида билдирилган эътироз, арз ва шикоятлар ижросини таҳлил қилиш чоғида айрим раҳбарларимиз бу ишга масъулиятсизлик билан ёдашганини сездим. Акс ҳолда, улар “яна икки кун муҳлат беринг”, “уч кунда ҳал қиламан”, “энди ўзим шуғулланаман”, деган баҳоналарни рўкач қилишмасди. Ваҳоланки, тизимнинг муайян йўналишида меҳнат интизоми ва масъулиятни кучайтирса, юзлаб муаммолар биратўла ҳал бўлиши мумкин.\nРаҳбарларда учраётган яна бир иллат - бу ўз қўл остидаги ходимларни мурожаатларни ўрганиш ва уни ҳал этишга пухта ўргатмаганлигидир. Негаки, улар битта муаммо ечиминигина эмас, балки ана шу муаммо яна такрорланишининг ҳам олдини олиши зарур. Қолаверса, одам ўз мурожаатининг эътиборсиз қолмаганини, натижасини билсин, кўнгли таскин топсин. Ечими топилмаса, фуқарога маслаҳат бериш мумкин. Умуман, бу ишга жамоатчилик, депутатлар ва ОАВ вакилларини жалб этиш ҳам яхши самара беради.\nХуллас, аҳоли мурожаатларига эътиборсизлик кечирилмайди. Одамлар ғам-ташвиши билан яшаш ҳар бир раҳбарнинг кундалик ишига айланган. Бизнинг фаолиятимизга одамлар ишончи ва дуосидан бошқа баҳонинг мезони йўқ.\nТеглар: Эркинжон Турдимов Конституция\nЭркинжон Турдимов билан ишлаш осонми?\nЭркинжон Турдимов: Етимларга уй-жой ажратишда адолат бўлсин!\nкоронавирус статистика Россия ЖССТ Оқдарё депутатлар Мажбурий ижро Украина хотин-қизлар Тойлоқ Амир Темур марафон


ИнтерФУТБОЛ :: Роберт Левандовски: «Бавария» учун мавсум қайтадан бошланади»\nРоберт Левандовски: «Бавария» учун мавсум қайтадан бошланади»\nПольша миллий жамоаси ЖЧ-2018 саралашини муваффақиятли якунлади. Бунда квалификацион ўйинларда 16та гол уриб, ўзига хос рекорд ўрнатган Роберт Левандовскининг хизматлари катта, албатта.\n«Бавария»нинг польшалик голеадори яқинда ESPN.FC мухбирига махсус интервью берди. Унинг фикрича, Мюнхен клуби янги бош мураббий қўл остида мавсумни қайтадан бошлайди.\n«Бавария» учун мавсум қайтадан бошланади»\n- Шахсан сиз Карло Анчелоттининг «Бавария»даги фаолиятини қандай баҳолайсиз?\n- Унинг бошқарувида дастлабки мавсумни муносиб ўтказдик, савияли футбол намойиш этдик. Хусусан, бизда ЧЛ ярим финалига чиқиш имконияти етарли эди.\nЎйлайманки, «Реал»га қарши жавоб учрашувини жароҳат туфайли ўтказиб юбормаганимда, ҳаммаси бошқача ривожланиши мумкин эди. Ким билади, балки турнирда ғолиб чиқармидик...?\n- Мана, Анчелотти ўрнини Хайнкес эгаллади, энди жамоани нималар кутмоқда, сизнингча?\n- Бемалол айтишим мумкин - «Бавария» учун мавсум қайтадан бошланади. Ҳа, бизга осон бўлмаслиги аниқ, зеро, мавсум давомида мураббийнинг алмашиши қандайдир таъсир қилади, барибир. Лекин айни пайт ўзга йўл йўқ - олдимизга қўйилган вазифаларни талаб даражасида бажариш учун олға интилишимиз шарт. Ҳозир «Боруссия»дан 5 очко ортда қоляпмиз (охирги турдан сўнг «Бавария» ва «Боруссия» Д. ўртасидаги очколар фарқи 2тага тушди). Лекин олдинда ўйинлар ҳали кўп, демак, вазиятни ўнглаш имконияти йўқ эмас. ЧЛдаги иштирокимизга келсак, «ПСЖ»дан қабул қилинган мағлубиятни бафуржа таҳлил қилишимиз, хатолар устида жиддий ишлашимиз талаб этилади. Чунки бу турнирдаги рақиблар анча жиддий.\n«Овоз бериш натижалари ларзага солди»\n- Руммениггенинг айтишича, «Реал» сафида тўп суриш орзуси йўлида икки ҳисса кўп ишлаётган экансиз. Буни қандай изоҳлайсиз?\n- Карл-Хайнц Румменигге айнан нимани назарда тутгани менга маълум эмас. Менимча, бу масалада унинг ўзига мурожаат қилишингиз керак. Тўғри, Руммениггенинг фикрларини қайси нашр келтиргани ҳам муҳим. Балки унинг гаплари сал бошқача талқин қилингандир...\n- Ўтган йили «Олтин тўп» соврини учун ўтказилган сўров якунлари масаласида танқидий фикр билдирган эдингиз. Нима учун?\n- Сира тушунмайман, 50, 25 ёки 5-ўринни ким эгаллаганини эълон қилишдан маъно нима? Шахсий фикримча, энг асосийси дастлабки 3та поғона, қолгани эса аҳамиятсиз. Хуллас, якуний рўйхатда мени 16-ўринга қўйишганини билгач, ғазабим қўзғаб кетди. Бундан шунчаки, «шок» ҳолатига тушдим. Ахир «Бавария»дек жамоада тўп сурсам, ЧЛ ярим финалига чиқсам, бундеслига тўпурари бўлсаму, атиги 16-ўринга лойиқ топилсам? Тўғри, аслида қайси ўринга муносиб бўлганимни билмайман, лекин 16-поғона кулгимни қистатди, очиғи. Бу масалада бошқа гапим йўқ.\n«Бош мақсадимиз - ЧЛ финали!»\n- Ўзи «Олтин тўп»ни қўлга киритиш ҳали ҳам режангизда борми?\n- Йўқ. Тўғриси, бу соврин асло қизиқтирмайди. Мен учун «Бавария»нинг муваффақиятлари муҳимроқ. Айниқса, ЧЛдаги зафар.\n- Бундеслига миқёсида барча совринларга эга бўлдингиз, ЧЛда ҳам финал юзини кўргансиз. Ҳозирги асосий мақсадингиз финалга қайтишми ёки...?\n- Ҳа, ички чемпионатда ғолиб чиққандан кейин бошқа совринлар ҳақида ўйлаш ярашади. Турнирнинг аввалги мавсумини аламзада ҳолда якунладик. Чунки бинойидек ўйнаб турган ҳолда, ҳаммасини атиги бир неча дақиқа ичида бой бердик.\n«Терма жамоа савиясини ЖЧ белгилаб беради»\n- Польша термаси Россия мундиали йўлланмасини бир қарашда, осонгина қўлга киритди. Жамоангиз имкониятларини қандай баҳолайсиз?\n- Жуда мураккаб савол ва бунга жавоб беришим қийин. Фақат айтишим мумкинки, айни пайт ажойиб таркибга эгамиз. Жамоанинг ички салоҳияти ҳам чакки эмас. Лекин ўйин бобида баъзи камчиликлар ҳам борлигини ҳаммамиз яхши биламиз. Қисқаси, Польша термаси имкониятларини чамалаш учун бироз сабр қилган маъқул. Қайси жамоанинг нималарга қодирлигини бўлажак жаҳон биринчилиги яққол кўрсатиб беради. Умуман, ҳозирча бу борада бирор тайинли фикр билдириш ноўрин. Чунончи, 4 йилликнинг асосий мусобақасида ҳар бир ўйинга худди финал учрашувидек ёндашилади.


Миср президенти ва Олий суд ҳакамлари сиёсий бўҳронни муҳокама қилди\nМиср Президенти Муҳаммад Мурсий душанба куни мамлакат Олий суди ҳакамлари билан учрашди.\nСўзлашувда Мурсий ўзига кенг ваколтлар бериш ҳақида фармон чиқариши ортидан мамлакатда юзага келган бўҳронни муҳокама қилди.\nХабарларга кўра, 26 ноябр куни Миср Олий суди Мурсийнинг фармонини қатъий тарзда рад қилмаган, лекин Мурсийга берилаётган ваколатлар "давлат аҳамиятига эга масалалари" билан чекланиши лозимлигини айтишган.\nМуҳаммад Мурсий пайшанба куни қабул қилган фармонга кўра, янги парламент сайлангунига қадар мамлакат президенти чиқарган фармон, қарор ва қонунлар якуний ҳисобланади ва муҳокамага ўрин қолдирмайди.\nАйни пайтда, норозилик намойиши ўтказаётган мисрликлар Мурсийни диктаторлик ҳукмронлигини ўрнатаётганликда айбламоқда.\nНорозилар президент ўз фармонини бекор қилмагунча намойишлар давом этишини таъкидламоқда.


Тошкентда қидирувда бўлган «LAND ROVER» топилди ва аукционда сотилди\nФуқаролик ишлари бўйича Мирзо Улуғбек туманлараро судининг 2020 йил 29 июндаги ижро варақасига асосан ундирувчи АТБ «Ўзсаноатқурилишбанк» фойдасига қарздорлар корхона ҳамда қўшимча жавобгар М.Н.дан 852 560 280 сўм ундириш ва ундирувни қўшимча жавобгар М.Н.га тегишли бўлган «LAND ROVER» русумли автотранспорт воситасига қаратиш тўғрисидаги ижро ҳужжати бўлим иш юритувига келиб тушганди.\n«Қарздор томонидан ижро ҳужжати талаби ўз вақтида бажарилмагани сабабли давлат ижрочиси томонидан 2020 йил 10 августда гаровда бўлган «LAND ROVER» русумли автотранспорт воситасига қидирув эълон қилинган.\n20 августда М.Н.га тегишли бўлган «LAND ROVER» русумли автотранспорт воситаси давлат ижрочиси томонидан қидирув натижасида топилган ва хатланиб банд солинган.\nШундан сўнг, 26 августда гаров мулки бўлган автотранспорт воситасини аукцион савдосига чиқариш тўғрисида қарор қабул қилиниб, гаров мулки бўлган автотранспорт воситаси аукцион савдоларида 241 500 000 сўмга сотилган.\nБўлим депозитига туширилган пул маблағи ундирувчи АТБ «Ўзсаноатқурилишбанк»нинг ҳисоб рақамига ўтказиб берилган. Ҳозирда қолган кредит қарзи бўйича мажбурий ижро ҳаракатлари олиб борилмоқда», дейилади МИБ матбуот хизмати Kun.uz сайтига тақдим этган маълумотда.\nУндирилган маблағнинг бир қисми муҳтожларга йўналтирилади, алиментлар махсус платформа орқали назорат қилинади – МИБ директори билан суҳбат


ҚАСД - Darakchi\nМУТОЛАА 17.03.2019, 19:57\nМикойилни руҳий касалликлар шифохонасига келини ва ўғли олиб келганди. Ичкари кирганларида, ҳакимга унинг ўзини ўлдирмоқчи эканин айтишди. Микойил эса “энди фикримдан қайтдим, уйга кетмоқчиман” деганди.\nҲамшира ўз ишларини битириб, Микойилга қарата:\nСиз бош ҳаким билан гаплашиб кўринг, — деди. — Ҳаким сизни текширмай туриб, уйга рухсат беролмаймиз.\nҲаким ҳамширадан янги беморнинг истаги ҳақида эшитиб, бироз бош қашлаб турди:\n— Беш ўн дақиқа кутиб турсин, ўзим текшириб кўраман.\nБемор нега бунча уйига ошиқмаса? Балки чала қолган ишини битирмоқчидир? Йўқ, агар ўзини ўлдирмоқчи бўлса, шу ерда ҳам бир бало қилиши мумкин. Шу сабабли ҳаким қўлидаги ишини чала қолдириб, бемор ётган хонага ошиқди.\nҲаким хаста ётган хонага кирганида, яна икки кишининг унинг тепасида ўтирганини кўрди. Улардан бири беморнинг ўғли, наригиси эса, келини экан.\n— Мумкин бўлса бемор билан холи гаплашсам, — деди ҳаким ва қўлидаги журналга текилди:\n— Микойил... – деди ўзига-ўзи гапиргандек. Беморнинг киприклари пирпиратди. Ҳакимнинг қарашлари, елкасига тушган оқ сочлари Микойилнинг диққатини тортди: тажрибали ҳакимга ўхшайди. Бунинг қўлидан қутулиш осон кечмайди. Демак, бу кечани руҳий касалликлар шифохонасида ўтказишги тайин. Охир хўрсиниб бошини қуйи солди.\n— Хўш, Микойил оға, бу ерга нима учун келдингиз? – сўради ҳаким бошини журналдан кўтариб.\n— Мен келмадим, ўғлим билан келиним олиб келишди, — ердан кўз узмади Микойил.\n— Нима бўлганди ўзи? Нимага ўзингизни ўлдирмоқчи бўлдингиз?\n— Аёлимнинг вафотидан кейин дунё кўзимга тор кўриниб кетяпти. Яшашга кучим етмаяпти, чарчадим, бу ҳаётда мен учун қизиқарли нарсани ўзи қолмади. Сўнгги пайтларда яна анча-мугнча ишлар бўлди. Тоқатим қолмади. Ниҳоят ўзимни осишга қарор қилдим.\n— Ҳалиям шу фикрдамисиз ё қайтдингизми?\nМикойил бир дақиқа жим қолди.\n— Икки марта қатъий қарорга келгандим. Ҳар икковида ҳам ип узилиб кетди. Учинчи мартасига итнинг ипини қўлимга олдим. Ит буни кўриши билан “соҳибим мени далага олиб чиқмоқчи шекилли” деб думини ликиллатганча ортимдан эргашди. Дала четидаги эски оғилхонага кириб, шифтга ипни боғламоқчи бўлдим. Ит мендан кўзини узмай турарди. “Ўзимни ўлдирсам, бу жонивор нима қиларкин?” деган хаёлга бордим. Лекин яшагим ҳам келмасди. Яна итимнинг бўйнидан қучдим. Ҳўнг-ҳўнг йиғладим. “Мени кечир, яшагим келмаяпти” деб шифтга қарадим. Атайин қилингандек, шифтдан темир илгак туртиб чиққанди. Бир пайт қарасам, оёғим остида турган ип ҳам, ит ҳам йўқ. Беш-олти дақиқадан кейин қайтиб келди. Лекин оғзида ип йўқ эди. Худди шу пайт келиним қўнғироқ қилиб қолди. “Ота, кечки овқатни биз билан бирга қилсангиз?”\nЎғлимникига йўл олдим. Ит ҳам ортимдан эргашди. Бир пайтлар уни то бўйнидан боғлаб қўймаса, дайдиб аллақааёқларга кетиб қолар, бир-икки кунлаб йўқолиб кетарди. Ҳозир эса...илгаригидек ўйноқилиги қолмаган, бошини қуйи солганча қадам-бақадам мени таъқиб этарди.\nКелиним тавозе билан қарши олди. Ўғлим ҳам уйда экан. Аввал менга, кейин орқамда турган итга қаради.\nБиз ичкари кирдик. Ит остонада узанганча мендан кўз узмасди. Ҳар ҳар замонда ниманидир эслатмоқчидек бир ғингшиб қўярди. Жимгина овқатландик. Ўғлим қаршимда ўтирганча мени зимдан кузатарди:\n— Ота, сизга нима бўлди? – сўради кўзларини мендан узмай.\nЎзимни тутолмай йиғлаб юбордим. Келиним сув олиб келди. Икколвшиб мени тинчлантирган бўлишди.\n— Гапирсангиз-чи? – деди ўғлим.\nҲаммасини – кейинги кунлардаги маҳзун кайфиятимни, икки марта ўзимни осганим ва ип узилиб кетганини, учинчисида ит ипни опқочиб кетганини айтиб бердим. Ит ҳам худди шуни кутиб тургандек ўрнидан туриб, ташқарига отилди. Иккови мени жим ўтириб эшитишди. Кейин ўрнидан туриб, менга яқинлашди.\n— Ота, сизни бир дўхтирга кўрсатмасам бўлмайди.\n— Йўқ ўғлим, кетмайман, - дедим ёш боладек тирғалиб. – Бошқа бундай қилмайман.\n— Ота, барибир боришингиз керак, дўхтирлар сизни бир кўриб қўйишади. Дарров қайтамиз.\nЎғлим дарҳол шифохонага қўнғироқ қилди. Зум ўтмай эшик оғзида турган икки бақувват тиббиёт ходимини кўриб, бўйсунишдан бошқа чора топмадим...\nҲаким Микойилнинг гапларини бўлмасдан эшитди.\n— Ўғлингиз ва келинингиз тўғри айтишибди, - деди беморни яна бир бор кўздан кечираркан. – Сиз даволанишингиз керак. Камида бир йил бизнинг назоратимизда бўласиз. Уйга кетганингиздан кейин ҳам тез-тез йўқлаб турамиз. Насиб қилса оёққа туриб кетасиз.\n— Энди уйга кетаверсам майлими? – сўради Микойил.\n— Шу ерда қолганингиз маъқул эди. Нега бунча уйга шошилмасангиз?\n— Болаларимни хавотирга қўйдим. Кейин итим ҳам... Унга ким қараяпти, билмадим. Менинг тирик эканимни кўрсин.\nҲаким яна бир бор беморни назардан ўтказиб, ишнч билан бош ирғади.\n— Майли, фақат эртага соат 11 да шу ерда бўлишингиз шарт.\nБемор хурсанд бўлиб, текширув хонасидан чиқди. Беморнинг ўғли ва келини уни коридорда кутиб туришарди. Улар савол аломати қоришиқ нигоҳларини ҳакимга қадашди.\n— Хавотир олманглар, отангизнинг руҳий аҳволи яхши. Эртага олиб келасизлар.\nМикойил ўз уйига шошиларди. У итини кўришни истарди. Жонивор ўғлининг дарвоза олида узаниб ётган экан. Уни эргаштириб ўз уйига йўл олди. Каравотга чўзилиши билан тахтадек қотди.\nЭрталаб уйғонганида ит бошининг устида турарди. Итнинг бўйнидан қучоқлаб йиғлади.\n— Бўлди жонивор, энди бунақа бемаънилик қилмайман, — деди унинг пахмоқ жунларини сийпалаб.\nИт шу заҳоти ортига бурилди. Микойилнинг чақириғига ҳам қулоқ осмай кўчага отилди. Бироздан сўнг яна пайдо бўлди. Оғзида ўзининг эски, пишиқ арқонини тишлаб турарди....\nСамад Некном 1963 йилда Эрон Ислом Республикасининг Ардабил вилоятида туғилган. 1994 йилда Бокудаги Озарбойжон тиббиёт университитети, 2011 йилда Швециядаги Линкоипнг тиббиёт университетини психиатрия йўланиши бўйича тамомлаган. Узоқ йиллардан бери тиббий фаолият билан бирга бадиий ижод билан ҳам шуғулланиб келади. Бир қатор китоблари чоп этилган. Айни пайтда Швецияда истиқомат қилади.


Ўзбекистон парламенти нодавлат ташкилотларини қўллаб-қувватлашга қаратилган қонун қабул қилди\n24 январ 2021, Тошкент вақти: 07:20\nЎзбекистон Олий мажлис қонунчилик палатаси.\nЎзбекистон Олий мажлис қонунчилик палатаси “Ижтимоий шериклик” тўғрисидаги қонунни маъқуллади.\nЎзбекистон парламенти ахборот бўлимининг хабар қилишича, қонун лойиҳаси президент Ислом Каримов 2010 йилда таклиф қилган демократик ислоҳотларни чуқурлаштириш ва фуқаровий жамият қуриш концепциясини амалга тадбиқ қилиш доирасида ишлаб чиқилган.\nҚонунда ижтимоий шерикликнинг шартлари, тамойиллари ва асосий соҳалари белгилаб берилган. Унда давлат билан фуқаровий ўртасидаги ўзаро алоқаларни олиб бориш механизмлари кўрсатиб берилган дейилади яна расмий хабарномада.\nШунингдек айтилишича, бу қонунга мувофиқ, нодавлат ташкилотлари ва фуқаровий жамиятга доир бошқа тузилмаларни қўллаб-қувватлаш учун жамоатчилик комиссиялари ва васийлик жамғармаларининг ташкил қилиниши кўзда тутилган.\nЎзбекистон ҳукуматига кўра, мамлакатда 7800га яқин нодавлат ташкилоти фаолият юритади.\nКузатучилар Ўзбекистонда фуқаровий жамият институтлари давлат томонидан қаттиқ назорат қилинишини айтади.


Москвага қарши кураш Вашингтон ва унинг иттифоқчилари ҳаракатларини белгилаб берувчи асосий мотивга айланди\nБу ҳақда Николай Патрушев айтди. Россиянинг шимоли-ғарбий қисмида миллий хавфсизлик бўйича йиғилишни очиб, у туман ҳудудларида Россия Федерациясининг Давлат чегараси сиёсати асосларини амалга оширишни кўриб чиқишни таклиф қилди.\n"НАТОнинг Россия чегаралари яқинида шимоли-ғарбий йўналишда ҳарбий ва разведка мавжудлигини кучайтириш муносабати билан Россия Федерациясининг чегара ҳудудида миллий хавфсизликка таҳдидлар пайдо бўлмоқда", деди Патрушев.\nКиритилди: 15:23 21.06.2022. Ўқилди: 1350 марта. Фикрлар сони: 0 та.


Бразилиянинг Рио-де-Жанейро штати раҳбарлари ўз лавозимларидан кетказилди\n09:37 / 09.02.2017\nБразилия суди мамлакатнинг йириклиги бўйича учинчи штати ҳисобланувчи Рио-де-Жанейро штатининг губернатори ҳамда унинг ўринбосарининг ўз лавозимларидан кетишлари ҳақида ҳукм чиқарди, деб хабар бермоқда Reuters ахборот агентлиги.\nМаълум қилинишича, штат губернатори Луиш Фернанду Пезан, вице-губернатор Франциску Дурнелеш ва уларнинг маъмурияти ўзларининг 2014 йилдаги сайлов кампаниялари молиялаштирилиши эвазига баъзи компанияларга давлат шартномаларини берганлар. Ўшандаги сайловларда Пезан штат губернатори сифатида иккинчи муддатга номзодини қўйган.\nТаъкидланишича, Пезан ва Дурнелеш суд ҳукми устидан шикоят қилишлари мумкин.\n15 млн аҳолига эга Рио-де-Жанейро штати йириклиги бўйича Бразилиянинг Сан-Паулу ва Минас-Жерайс штатларидан кейинги ўринда туради.\nЛуиш Фернанду Пезан\nБразилияда узоққа қатнайдиган ҳайдовчилар иш ташлаши туфайли 100дан ортиқ авиарейс бекор қилинди\nТуннелга кирган велосипедчилар поезд остида қолишларига бир бахя қолди (видео)\n20:25 / 16.05.2018


"Янги Андижон" боғининг 53 гектари бу йил тўлиқ битказилади\nБугун Андижон вилоятида ўтказиб келинаётган "Ёшлар фестивали" доирасида 30га яқин журналист ва блогерлар учун Туризм ва маданий мерос вазирлиги томонидан инфо тур ташкил этилди.\nМеҳмонлар Андижон темир йўллари вокзалида тантанали равишда кутиб олинди. Инфо тур давомида Андижон ва Хонобод шаҳар, Қўрғонтепа ва Хўжаобод туманларига саёҳат уюштирилиши режалаштирилган.\nМазкур пресс турни ўтказишдан кўзланган асосий мақсад эса Андижон вилояти туризм салоҳиятини намоён этиш, мавжуд туристик объектлар бўйича маълумотлар бериш, қолаверса, ёшлар форуми якуний тадбирларида қатнашишдан иборат. Пресс тур иштирокчиларининг дастлабки манзили - Андижон шаҳридаги "Муҳаммад Юсуф" номидаги ижод мактаби бўлди. Мактаб маъмурияти меҳмонларни мактаб фаолияти қолаверса, ўқувчилар учун яратилган шароитлар билан яқиндан таништирдилар. Шунингдек, иштирокчилар Муҳаммад Юсуфнинг буюмларидан ташкил топган музейни ҳам кўздан кечириб шоирни хотирлади.\nПресс-тур иштирокчилари "Янги Андижон" боғини қурилиш объекти билан яқиндан танишдилар. Мазкур объект тўлиқ 20 йилда қуриб битказилиши режалаштирилган. Умумий майдони 4 минг гектарни ташкил этувчи ушбу объектнинг 53 гектари бу йил тўлиқ битказилади. Шу ўринда, таъкидлаш керакки, мазкур объектда 192та кўп қаватли уйлар 1680 ўринли мактаб, 420 ўринли мактабгача таълим муассасаси, 250 қатновли оилавий поликлиника 10 минг куб сувни тозалаш иншоотини қуриш назарда тутилган.


Муҳиддин Мирзааҳмад. “Иккинчи қўл” (2006) - www.ziyouz.uz\nБош саҳифа МатбуотҲозирги давр матбуотиМуҳиддин Мирзааҳмад. “Иккинчи қўл” (2006)\nикки кило шортик, ярим кило турсик, бир кило майка, бир кило кепка…\nРасталарни шошилмай айланиб, ҳамёнга яраша харид қилиш кони фойда. Бунинг учун дам олиш куни айни муддао. Шундай хаёл билан йўл четида туриб, олди ўриндиғи бўш машинани кутдим. Ҳайдовчи билан ёнма-ён, яъни тинчгина ўтиришнинг гашти бор-да. Ҳадеганда йўловчилар чиқиб-тушавериб безовта қилмайди.\nЎзим хуш кўрадиган ўриндиққа ўтириб, машина эшигини ёпдим. Кутилмаганда орқа томондан кимнингдир “Ҳелло!” дегани эшитилди. Жамоат жойи деганларидек машинагаям ҳар хил одамлар чиқади деб эътибор бермай кетавердим. Бу сафар елкам туртилиб, яна ўшанақа овоз янгради. Ўгирилиб қарадим. Бошқа синфда ўқиган мактабдошим Толиб экан. Қоп-қора кўзойнак тақиб олибди.\n— Йўл бўлсин, — деди аллақандай беўхшов тиржайиб.\n— Бозорга, — дедим.\n— Йўқ, ўзимизнинг оддий деҳқон бозорига.\n— Европаликлар асосан супермаркетлардан харид қилишади, — донолик қилди у.\nТолиб анча ўзгариб, “европалашиб” кетгани маълум бўп қолди. Ўрни келганда ундан сўрадим:\n— Европанинг қайси шаҳарларида бўлдинг — Голландиядами, Париждами ёки Бомбейдами?\n— Йўғ-е, Бомбей деганлари Ҳиндистонда-ку!\n— Қаёқдан биласан? — бўш келмадим давом этиб.\n— Кинода кўрганман! Телевизорниям кўриб туриш керак. Унда кўп нарсаларни кўрсатишяпти, ўргатишяпти.\nЭнди аниқ бўлди менга, Толибжоннинг қандай қилиб “европалашгани”. Навбатдаги бекатда тушаман, — дедим унга.\n— Мен ҳам тушаман, — деди ҳовлиқиб.\nЙўлкирани иккимизга мен тўладим.\n— Хўш, Толиббой, қаёққа борамиз?\n— “Сеcонд ҳанд”га, — деди қошларини чимириб, тилини ғалати бураб гапираркан.\n— Тушунмадим, нима деганингни?\n— Борганда кўрасан. Аввал тамадди қилволайлик.\n— Яхши, палов еймизми, лағмонми ёки…\n— “Хот-дог” оламиз, — деди у дадилланиб. — Палов, лағмон, кабобни тик туриб ейиш қийин.\nШундай деб илдамлаганча нарироқ кириб кетди. Қўлида “булочка” билан қайтиб чиқди. Ярмини менга бермоқчи бўлди…\nГавжум шаҳар кўчаси бўйлаб ковшаниб юрган одам билан ёнма-ён юришни ўзимга эп кўрмай, уни огоҳлантирдим:\n— Нонни уватиб, исроф қиляпсан-ку.\n— Ҳеч қанақа исроф эмас. Биз шошиляпмиз, вақт зиқ! Европаликлар ҳам шошилганда шунақа йўл-йўлакай ейишади.\nҲамроҳимни тарк этиб, хайр-маъзурниям насия қилмоқчи бўлдим-у, ҳалиги “Сесонд ҳанд” деганига қизиқиб сабр қилдим.\nНиҳоят, “Сесонд ҳанд”га етиб келдик. Оддий бино экан. Фақат пештоқига инглизча ёзиб қўйилибди, холос. Ичкарига кирдик. Аллақандай нохуш ҳид димоғимга урилди. Кейин билсам, “Сесонд ҳанд” ўзбекчасига “Иккинчи қўл” деган маънони англатиб, Европадан келтирилган, арзонлаштирилган эски кийим-бошлар сотиладиган дўкон экан. Яна битта “ғалати” томони шундаки, бу ердаги эски-туски кийимлар килолаб сотиларкан.\nТолиб ўзини эркин ҳис қилиб, ажнабий ашулани ҳиргойи қилганча эски уюм-уюм кийимлар орасидан саралай бошлади. Бироздан кейин менга “ҳисобот” берди:\n— Мана, икки кило шортик, ярим кило турсик, бир кило майка, бир кило кепка, 100 грамм юбка олдим. Буниси ўзимга, чунки “сезон”га тайёрланишим керак, европаликлар ёзга шундай тайёрланишади. Мана буниси синглимга, буниси эса укамга. Ие, сен нега харид қилмадинг? Ахир европаликлар…\nШу пайт кўнглим беҳузур бўлиб, ташқарига чиқдим ва “иккинчи қўл”инг синсин, “реппер!”, деб жўнавордим.\n← Аввалги Аввалги Тошпўлат Раҳматуллаев. Самарқанднинг ёшидан шубҳаланманг! (2006)\nКейинги → Кейинги: Тоғаймурод Шомуродов, Адҳам Ҳайитов. Самарқанднинг нафис қоғозлари (2006)


Бош сахифа - Диққтатга сазовор жойлар - Тошкентнинг диққатга сазавор жойлари - Юнусхон мақбараси\nЮнусхон мақбараси — Тошкентдаги меъморий ёдгорлик (XV аср); Ислом университети ҳудудида жойлашган. Тошкент ҳокими Юнусхон вафоти (1487)дан сўнг Шайхонтоҳур қабристонида Юнусхоннинг ўғли Аҳмадхон (Олачахон) томонидан қурдирилган деб тахмин этилади, қурилиш кейинги даврларда ҳам давом эттирилган. Мақбара тўртбурчак тарҳли (21,2х22 м), пештоқгумбазли, катта хона (7х7 м), икки ёнида қўш қаватли ҳужралардан иборат. Бинонинг ташқи гумбази, пештоқ равоғи (XIX-аср да) бузилиб кетган, безаклари сакланмаган, бино бир неча марта таъмирланган. Хонақоҳнинг ички қисмига ганчкори нақшлар, муқарнаслар ишланган. 1970 йилларнинг охирида Юнусхон мақбарасининг вайрон бўлган қисмлари тикланди; 1999—2005 йилларда таъмирланди.\nШайх Зайниддин бобо мақбараси Кўкалдош мадрасаси


Ойбек Турсунов «Капиталбанк» афилланган шахслар рўйхатидан чиқарилди – Газета.uz\nLotinchada 24 январ 2022, 11:17 Иқтисодиёт\nОйбек Турсунов «Капиталбанк»нинг афилланган шахслар рўйхатидан чиқарилди. Бу ҳақда корпоратив ахборот Ягона порталида эълон қилинди.\n2021 йилнинг ноябрь ойи бошида тадбиркор «Капиталбанк» устав фондидаги улушини 50 фоизга оширганди. Биржадан ташқари битим 29 октябрь куни тузилган. Акциядор 112,49 млн оддий банк акцияларини сотиб олди — бу акциялар умумий сонининг 34,1 фоизи дегани. Бунга қадар у 52,43 млн акцияга эгалик қилиб келаётган эди.\n2019 йилда Ойбек Турсуновга қарашли Promadik Invest компанияси «Капиталбанк» банкининг 40,13 млн (36 фоиз) акцияларини сотиб олганди. Ўша йили мазкур битим банк секторидаги энг йирик келишувлардан бирига айланганди.\n1 ноябрдаги сўнгги битимдан кейин Promadik Invest банкнинг аффилланган шахслар рўйхатидан чиқарилиб, унинг ўрнига Ойбек Турсуновнинг ўзи қўшилганди.\nЭслатиб ўтамиз, 2020 йилга келиб Турсунов Uzcard устав фондининг 75 фоиз акцияларини ҳам харид қилганди. Бироқ, кейинчалик 51 фоизлик бошқарув пакети Миллий банкка ўтиб кетди, яна 6 фоиздан акцияларга тўртта бошқа банклар эгалик қила бошлади.\nОйбек Турсунов «Капиталбанк»нинг 50 фоиз улушини қўлга киритди 4 ноябр 2021, 11:57


“Маҳалла” телеканали фаолиятининг йўлга қўйилиши муносабати билан ташкил этилган матбуот анжуманидаги маъруза\tГлавная\n“Маҳалла” телеканали фаолиятининг йўлга қўйилиши муносабати билан ташкил этилган матбуот анжуманидаги маъруза\t08 Январь 2015\nАссалому алайкум, матбуот анжумани иштирокчилари! Юртимизда рақамли телеканаллар сони янада кўпаяётгани сизни қутлаб турганимдан бағоятда хурсандман. Рақамли телевидение – мамлакатимиз телекоммуникация соҳасининг жадал ривожланаётган ва аҳолининг барча қатламларини қамраб олаётган йўналишларидан бири. Бугун мазкур янги хизмат турининг тақдим этилиши кўламини кенгайтириш ва сифатини янада яхшилашга катта аҳамият берилмоқда. 2006 йили Женевада рақамли эшиттириш режасини тузиш бўйича Ҳудудий радиоалоқа конференциясининг иккинчи сессиясида Ўзбекистон рақамли телерадиоузатишга босқичма-босқич ўтиш юзасидан шартномани имзолаган. МДҲ давлатлари орасида Ўзбекистонда биринчилардан бўлиб, рақамли стандартга босқичма-босқич ўтиш бўйича ишлар бошланган. Амалий ишлар 2008 йил 22 августда Тошкент ва Бухоро шаҳарларида рақамли телевизион узаткичларни ўрнатиб, рақамли телевидение тажрибавий ҳудудларини ташкил этишдан бошланди. Ушбу ҳудудларда рақамли телевидение тизимининг ўзига ҳос хусусиятлари чуқур ўрганилиб, келгуси ишлар учун техник-услубий асос белгиланди.\n2010 – 2014 йилларда барча ҳудудларда, жумладан Тошкент, Самарқанд, Нукус, Ургенч, Андижон, Фарғона, Гулистон, Ангрен, Бекабод, Термиз, Наманган шаҳарларида, Қашқадарё, Сурхондарё, Навоий, Жиззах вилоятларида рақамли телевидение узаткичлари ўрнатилди. Амалга оширилган ушбу ишлар натижасида ҳозирда республика аҳолисининг 54 фоизидан ортиғи, жумладан барча вилоятлар марказлари рақамли телевидение дастурларини қабул қилиш имконига эга бўлди.\nЎзбекистон Республикаси Президентининг 2012 йил 17 апрелдаги ПҚ-1741-сон қарори билан “Ўзбекистон Республикасида рақамли телевидениега техник ва технологик ўтиш бўйича Давлат дастури” тасдиқланган. Унга кўра рақамли телевидениега ўтиш икки босқичда, биринчи босқич 2012 – 2015 йилларда, иккинчи босқич 2016 – 2017 йилларда амалга оширилиши белгиланган.\nУшбу Давлат дастури ижроси доирасида Ўзбекистон Республикаси Президентининг 2014 йил 3 апрелдаги ПҚ-2157-сон «Ўзбекистон Республикасида ер усти рақамли телевидениени ривожлантириш учун Япония халқаро ҳамкорлик банки ва Япония тижорат банкларининг имтиёзли кредитини жалб этиш чора-тадбирлари тўғрисида» қарорига мувофиқ, Япония халқаро ҳамкорлик банки билан биргаликда «Ўзбекистон Республикасида ер усти рақамли узатиш тармоқларини ривожлантириш» инвестиция лойиҳаси амалга оширилмоқда. Унга кўра тегишли шартнома имзоланган бўлиб, унда Давлат дастурининг 1-босқичига мувофиқ жами 84 та (жумладан, 2015 йилда 37 та, 2016 йилда 47 та) юқори қувватли рақамли телевидение узаткичларини ўрнатиш, Давлат дастурининг 2-босқичига мувофиқ 2017 йилга қадар узоқ ва бориш қийин аҳоли яшаш пунктларида жами 400 тагача кам қувватли рақамли телевидение узаткичларини ўрнатиш режалаштирилган.\nДавлат дастурини амалга ошириш натижасида Республика аҳолисини рақамли телевидение билан қамрови 100% га етказилади.\nҲозирги кунда замонавий телевизорларга эга бўлган оила ушбу рақамли телеканалларни томоша қилиш имкониятига эга. Аналог сигналларни қабул қилувчи анъанавий телевизор эгалари рақамли телеканалларни махсус рақамли сигналларни қабул қилувчи қурилмалар (ТВ-тюнерлар) ёрдамида томоша қилиши мумкин. Айтиш жоизки, Навоий эркин-иқтисодий индустриал ҳудудида “Telecom Innovations” корхонаси томонидан шу турдаги тюнерларни ишлаб чиқариш йўлга қўйилган. Шу билан бирга, мамлакатимизда ишлаб чиқарилаётган телевизорлар рақамли сигналларни қабул қилиш имкониятига эга.\nРақамли телевидение – бу кўп дастурли телевидение хизматларини тақдим этиш, теледастурлар сифати кўрсаткичларини яхшилаш, кўшимча интерфаол хизматларни кўрсатиш демакдир. Видеотасвирларни юқори даражада аниқлик билан узатиш имконияти пайдо бўлмоқда. Рақамли телекўрсатувлар мамлакатимиз радиочастота ресурсларидан янада самарали фойдаланиш, битта аналог телеканалда бир қанча теледастурларни тарқатиш имконини беради. Бунда электр энергия ва эксплуатация харажатлари ҳам мутаносиб равишда камаяди.\nАминмизки, ташкил этилаётган янги “Маҳалла” рақамли телеканали ҳам рақамли телерадиоузатишнинг замонавий технологиясидан самарали фойдаланган ҳолда, маънавий-маърифий дастурлари орқали юртдошларимизнинг севимли телеканалларидан бирига айланади.


Манбада айтилишича, якунланган йилнинг сўнгги уч ойида у 3,57 миллиард АҚШ доллари миқдорида соф фойда олишга эришган. Бу 2015 йилнинг шу давридагига нисбатан 28 фоиз кўпдир. Умуман, йил давомида кўрилган соф фойда ҳажми 10,22 миллиард долларни ташкил этди.\n“Facebook” жаҳон миқёсида тобора оммалашиб бораяпти. Масалан, 2016 йилнинг декабрь ойида ушбу тармоққа ҳар куни ўртача 1,23 миллиард киши кирган.\nЭнг қиммат савдо белгилари\nЯқинда “World Brand Lab” консалтинг компанияси 2016 йил бўйича дунёдаги энг нуфузли савдо белгилари рейтингини эълон қилган эди. Энди “Brand Finance” консалтинг фирмаси энг қиммат брендларнинг янги рўйхатини омма эътиборига ҳавола этди.\nУнда “Google” интернет-компанияси биринчи ўринни эгаллади. Мазкур компаниянинг савдо белгиси қиймати 109,47 миллиард АҚШ долларига тенг бўлиб, бу кўрсаткичи билан у “Apple”ни ортда қолдирди. Иккинчи поғонага тушиб қолган “Apple” бренди қиймати ўтган йили 27 фоиз пасайган. Учинчи ўринни интернет орқали хизмат кўрсатувчи “Amazon.com, Inc” компанияси (106,396 миллиард доллар) банд этди.\n“AT&T” телекоммуникация компанияси ҳамда “Microsoft” бренди рейтингдаги илк бешталикни якунлаб берган.\nФилиппин пойтахти Манила шаҳридаги “House Technology Industries” компаниясига қарашли заводда ёнғин рўй берди.\n“Фокс ньюс” телеканали хабарига кўра, бахтсиз ҳодиса оқибатида юзга яқин ишчи жабрланди, улардан ўн нафарининг аҳволи оғир. Уч киши бедарак йўқолган. Аланга иссиқлик ўтказмайдиган материаллар ишлаб чиқариш технологиясининг қизиб кетиши натижасида ҳосил бўлган. Ўт ўчирувчилар 18 соатдан сўнг вазиятни назоратга олишган.\nФикрни ўқиш хусусиятига эга\nШвейцариялик олимлар бутунлай фалаж аҳволдаги одамнинг фикрини ўқиш имконини берадиган қурилма яратишди. У орқали бемордан унчалик қийин бўлмаган саволларга жавоб олиш мумкин.\nУшбу технология магнит-резонанс томография (МРТ) тамойили асосида ишлайди ва кислород истеъмолидаги ўзгаришга қараб, мия фаолиятида кузатиладиган энг кичик жараённи ҳам аниқлайди. Мисол учун, агар хаста киши “ҳа” демоқчи бўлса, буни мия ҳужайраларидаги кислород сарфи кўпайганидан билиш мумкин, “йўқ” деса, аксинча ҳолат қайд этилади.\nМутахассисларнинг таъкидлашича, турли сабабларга кўра ҳаракатланишдан батамом мосуво бўлган инсонлар бора-бора фикрлаш қобилиятини ҳам йўқотади, деган қараш мавжуд эди. Энди бу назария асоссиз экани исботланди. Демак, бир кун келиб илм-фан фалаж одамни нормал ҳаётга қайтариши ҳам мумкинлигига умид уйғонди.\nХитойнинг Вэньчжоу шаҳрида учта беш қаватли уй қулаб тушди, дейилади “Синьхуа” ахборот агентлиги хабарида.\nУларнинг вайроналари остида одамлар қолиб кетган бўлиши мумкинлиги тахмин қилинаяпти. Шу боис қидирув ишлари олиб борилмоқда. Биноларнинг қулаши сабаби ҳозирча номаълум.\nМазкур рукндаги бошқа мақолалар: « Акциялари нархи кўтарилди\t«Яшил ҳафталик — 2017»: Ўзбекистон агросаноати салоҳияти Берлинда намойиш қилинди »


Намоз Нормўмин шахсий блоги: "Ал-Васот" -Мусулмонларнинг Ҳамкорлиги\n(Лойиҳа. Ушбу лойиҳага қизиққанлар унга шарҳ ёзишлари ёки маил орқали муносабат билдиришлари мумкин )\nБугун мусулмонлар учун зарур бўлган икки жиҳатдан бири исломий маърифат, иккинчиси эса уларнинг ўзаро ҳамкорлигидир. Чунки бугун мусулмонлар ўз динлари ҳақида турли қарашларга эгадирлар, шунинг учун ҳам улар турли гуруҳларга бўлиниб кетганлар. Бу эса ўз ўрнида мусулмонларнинг иттифоқига тўсиқлик қилмоқда, натижада Ислом олами зулм ва қолоқликдан қутула олмаяпти. Ушбу қисқа дастур Ислом динини соф ва содда ҳолда тушунишга ва мусулмонлар орасида амалий ҳамкорликни йўлга қўйишга қаратилгандир. Мусулмонлар дейилганда динимизнинг қуйида келтирилган асосларига амал қиладиган биродарларимизни ва опа-сингилларимизни назарда тутамиз:\n-Тавҳид эътиқоди. Тавҳид эътиқоди Аллоҳ таолони Роб ва Илоҳ сифатида бир деб имон келтириш ва бандалик қилиш ва ушбу эътиқодни бузадиган ширк, куфр ва нифоқ (мунофиқлик)ни рад қилишни билдиради.\n-Мусулмонлар учун фарз қилинган ибодатларни адо этиш. Фарз ибодатлар намоз ўқиш, закот бериш, рамазон рўзасини тутиш, ҳажга бориш каби ибодатлардир.\n-Исломий муомалатларига амал қилиш. Исломий муомалатлар динимизнинг ижтимоий, ҳуқуқий, иқтисодий, таълим, оилавий, мерос, ҳалолдан фойдаланиш ва ҳаромдан узоқ туриш ва шунга ўхшаш қоидаларидан иборатдир .\n-Ислом ахлоқига амал қилиш. Ислом ахлоқи ихлосли, адолатли, тўғрисўзли, сабрли, мусулмонларнинг бир -бирларига меҳрибон бўлиши каби хусусиятлардан иборатдир.\nЮқорида айтилгани каби замонамизда мусулмонлар турли гуруҳларга бўлиниб кетганлар. Бир қисм мусулмонлар эса ҳеч қандай исломий гуруҳга аъзо эмаслар. Ҳамкорлик қилиши истаган биродарлар ўз фикрлари ва гуруҳларида собит бўлсалар ҳам мусулмонларнинг умумий манфаатидан келиб чиқиб, Ислом динининг юқорида кўрсатилган тўрт асосида ўзаро ҳамкорликни давом эттиришлари мақсадга мувофиқ, деб биламиз.\nУшбу ҳақиқатлардан келиб чиқиб мусулмонлар қуйидаги шаклда ўзаро ҳамкорлик қилишлари мумкин, деб ўйлаймиз:\n-Бундай ҳамкорликнинг асоси аввало юқорида кўрсатилган тўрт моддада айтилган исломий ҳақиқатлардир, (уларнинг қисқа изоҳлари қўйида келтирилади)\n-Модомики ўзаро такфир ҳолати кузатилмас экан, ўзаро ихтилоф мавжуд бўлишига қарамай турли гуруҳларга мансуб бўлган биродарларимиз ҳозирги ниҳоятда қийин вазиятда имкон даражасида Аллоҳ таолонинг ризоси учун ҳамкорлик қилишлари шартдир.\n-Бундай ҳамкорлик шахслар, гуруҳлар ва турли жамоатларнинг ўзаро танишишлари ва ўзаро исломий биродарликни ўрнатишлари билан бошланади.\n-Бундай ҳамкорлик мусулмон бўлмаганларни ва ўзини мусулмон ҳисоблагани ҳолда Ислом динининг асосларига амал қилмайдганларни Аллоҳнинг динига биргаликда даъват қилиш шаклида ҳам бўлади.\n-Ўзаро ҳамкорлик фарз ибодатларни бирга адо этиш (масалан, намоз ўқишни), закотларни ўзаро эҳтиёж эгаларига тақсимлаш шаклида ҳам бўлади.\n-Ҳамкорлик ёрдамга муҳтож бўлганлар (етимлар, фақирлар, хасталар ва ҳк)га моддий ва маънавий ёрдам бериш шаклида ҳам бўлиши мумкин.\n-Ҳамкорлик зулмга умумий қарши туриш, масалан зулмга қарши биргаликда амру бил маъруф ва наҳйи анил мункар қилиш, зулм ва золимларни фош қилиш, зулм ва золимларга қарши биргаликда, яъни оммавий шаклда курашиш, мазлум биродарларнинг ҳуқуқларини ҳимоя қилиш шаклида ҳам бўлиши мумкин.\n-Ҳамкорлик тўй ва маъракаларни бирга ўтказиш, ёшларни уйлантириш шаклида ҳам бўлади.\n-Ҳамкорлик биргаликда илмий анжуманлар ўтказиш, исломий асарлар нашр қилиш, интернетда ва унинг ижтимоий тармоқларида биргаликда фаолият олиб бориш шаклида ҳам бўлади.\nҲАМКОРЛИК АСОСЛАРИНИНГ ҚИСҚА ИЗОҲИ\nБИРИНЧИ АСОС: ТАВҲИД ЭЪТИҚОДИ\n-Аллоҳ таоло Бирдир, Сомаддир, туғмаган ва туғилмагандир, Унинг Зотининг тенги ва ўхшаши йўқдир. У Аввалдир ва Охирдир ва Зоҳирдир ва Ботиндир. У ҳамма нарсани биладиган, кўрадиган, эшитадиган, идора этадиган Зотдир. Еру осмонлар орасида Унинг иродаси ҳукмрондир.\n-Роб яратган, тирилтирган, ўлдирадиган, қайта тирилтирадиган, ризқ берадиган ва ҳукм қўядигандир.\n-Илоҳ муқаддас, энг кўп севиладиган ва қўрқиладиган, дуо ва таваккул этиладиган ва ибодат ва итоат этиладигандир.\n-Аллоҳ таолонинг гўзал исмлари бордир. Шунингдек, Қуръони Карим Аллоҳнинг юзи, қўли, руҳи, арши, курсиси ва уйидан хабар бермоқдадир. Буларнинг барчасига имон этамиз ва Аллоҳнинг бу сифатларини махлуқотларнинг сифатларига ўхшатмаймиз. Буларнинг ҳақиқатлари Аллоҳ таолонинг Ўзигагина аёндир.\n-Аллоҳ таолога имон келтиришнинг шарти Унинг Фаришталарига, Китобларига, Пайғамбарларига, охират кунига, қадарга ҳам имон келтириш, Қуръон оятлари ва ҳукмларига эргашиш, Муҳаммад (сав)нинг пайғамбарлигига имон келтириб, пайғамбаримизнинг суннатларига эргашиш, Исломни эътиқод, ибодатлари. муомалатлари ва ахлоқи билан тўлалигича қабул қилишни тақоза қилади.\nТавҳид эътиқодини бузадиган амаллар:\n-Ширк Аллоҳ таолонинг борлигини ва бирлигини эътироф қилган ҳолда Аллоҳ билан бирга бошқа илоҳларга (бутларга, санамларга) бандалик (дуо, илтижо, қурбонлик, Аллоҳни севиш даражасида севиш) қилишдир. Бутларнинг (санамларнинг) асосий шакллари:\n-Ҳавойи нафс бути. Инсоннинг нафсининг ёмон истакларига эргашиб кетиши. Агар мусулмон киши Аллоҳга ибодат ва итоат қилган ҳолида бундай қилса (масалан, ароқ ичса, зино, ўғрилик қилса ва ҳк) бундай амаллар катта гуноҳ ҳисобланади. Аммо инсон ҳавойи нафсига эргашиб, Аллоҳ фарз қилган ибодатларни тарк қилса ва Унинг ҳукмларини инкор қилса, бундай амаллар ширк ва куфр ҳисобланади.\n-Тоғут бути. Тоғут инсонлар Аллоҳ таолодан бошқа ибодат ва итоат қиладиган барча нарсалардир. Тоғут Фиръавн ва унинг издошлари, уларнинг режимлари ва давлатлари шаклида ҳам бўлиши мумкин. Мусулмонлар Тоғутни рад қилиш, унга қарши қўли, тили ва қалби билан мужодала қилиш учун мукаллафдирлар.\n-Роҳиб бути. Бу диндорликни иддоа қиладиганларни муқаддас зотларга айлантириб, уларнинг тириклигида ёки ўлгандан кейин уларга бандалик (дуо, илтижо, қурбонлик, Аллоҳни севиш даражасида севиш) қилишни билдиради.\n-Қабр бути. Марҳумларга дуо, илтижо, қурбонлик қилиш каби ибодоатлар қилиш.\n-Қуёш, ой, юлдузлар, ҳайвонлар, дарахтлару тошларни, ҳайкалларни илоҳ (бут, санам), дея эътиқод қилиш ва уларга бандалик қилиш.\n-Фолбинларга ва қоҳинларга (ғайбни билишни иддоа қиладиганларга) ишониш, сеҳр қилиш ёки қилдириш, риёкорлик қилиш ҳам ширкнинг турларидандир.\n-Куфр амаллари Аллоҳга, Фаришталарига, Китобларига, Пайғамбарларига, охират кунига, қадарга имонни инкор қилиш, Қуръон оятлари ва ҳукмларидан бир қисмини қабул қилиб бир қисмини рад қилиш, Муҳаммад (сав)нинг пайғамбарлигини рад қилиш, Ислом динига ҳақорат қилиш, Исломдан бошқа низомларга эргашиш каби шаклларда бўлади.\n-Мунофиқлик ёлғон гапириш, омонатга хиёнат қилиш, ваъдасида турмаслик, намозни истамай ўқиш, Ислом ва мусулмонларни ёмон кўриш, ғайриисломлар билан дўстлашиб, мусулмонларга қарши улар билан бирга ҳаракат қилиш шаклида бўлади..\nИККИНЧИ АСОС: ИСЛОМНИНГ ИБОДАТЛАРИ\nИсломда ибодат дейилганда мусулмон кишининг Аллоҳ ризоси учун Қуръони Карим ва саҳиҳ суннатларга мос равишда қилган барча амаллари тушинилади. Шу билан бирга Аллоҳ таоло кунда беш вақт намоз ўқишни, закот беришни, рамазон ойида рўза тутишни ва ҳажга боришни фарз қилган\n-Кунда беш вақт намоз ўқиш бунга мукаллаф бўлган мусулмонлар учун фарздир. Намоз ўқишни инкор қилиш ёки сабабсиз тарк қилиши (инсоннинг бир кун ёки узоқ ҳушсиз бўлиши каби ҳоллар истисно) куфрга сабаб бўлади. Бесабаб намозни тарк қилиш масаласида куфр ёки катта гуноҳ маъносида ихтилофлар ҳам бор. Намоз ўқишнинг шартлари таҳорат олиш, намозларни вақтида ўқиш, аврат жойларни ёпиш, Каъбатуллоҳга қараш, қалбдан ният қилиш, намозни такбир билан бошлаш, қиёмда туриш, Қуръон сура ва оятларидан тиловат қилиш, рукуъ ва сажда қилиш, аттаҳият ва дуолар ўқиш учун ўтиришдир. Намоз ихлос ва ҳушу билан ўқилади. Имкон даражасига фарз намозларни жамоат билан ўқиш лозим. Намоз пайтида биров билан суҳбатлашиш, намозда таҳоратнинг бузилиши, ҳушидан кетиш, қибладан бошқа томонга ўгрилиш каби амаллар намозни бузадиган амаллардир.\n-Закот бериш мол мулки нисобга етган (бу пул учун 85 грамм олтиндир) фарздир. Закот ҳайвонлардан ва бошқа мол мулкдан ҳам берилади. Деҳқончилик маҳсулотларидан ўндан бир закот берилади..\n-Рамазон ойида рўза тутиш мукаллаф мусулмонларга фарздир. Агар касаллик ёки йўлчилик ҳолларида бўлса, бу ҳолларда рўза бошқа кунлари тутилади ёки тутиш имкони бўлмаса фақирларга фидя берилади. Билиб туриб овқатланиш, сув ичиш, жинсий муносабатда бўлиш, кўп миқдорда қусиш, вужудга қувват берадиган дори дармонларни томирдан олиш каби амаллар рўзани бузади...\n-Ҳажга бориш моддий имкони ва йўл хафсизлиги бўлганда мукаллаф мусулмонлар учун фарздир. Ҳажнинг асосий шартлари ҳаж ойларида бориш, иҳромга кириш, Арафа куни арафатда туриш, Каъбани тавоф қилиш, Сафо ва Марва орасида сайъи қилиш, қурбонлик қилиш, сочни олдиришдир. Бу шартлардан баъзилари бузилганда (масалан, Арафатда турилмаса) ҳаж бошқадан қилиниши ёки жазолар ўталиши керак.\nУЧИНЧИ АСОС: ИСЛОМНИНГ МУОМАЛАТЛАРИ\n-Исломда инсоннинг асосий ҳуқуқлари инсоннинг жонининг, эътиқодининг, ақлининг, мол мулкининг, наслининг ва обрў эътиборининг дахлсизлигини билдиради.\n-Исломда ҳукуматни ташкил қилиш мусулмон халқнинг вазифасидир (бир шахснинг, оиланинг ёки гуруҳнинг эмас). Бу ташкилий ишлар шўроларни (босқичма босқич аввал маҳалларда, туманларда, вилоятларда кейин давлат даражасида) сайлаш билан бўлади. Мусулмон халқ (давлат шўросидан сайланган) бир неча номзод ичидан ўзига раҳбар сайлаши ҳам мумкин. Бундай сайловларнинг ғарб сайловларидан фарқи ҳокимиятнинг асосини илоҳий ҳукмлар ташкил қилиши ва сайланадиган раҳбарларнинг бу ҳукмларга итоат қилиш ва уларни ижро қилишдир. Мусулмон халқнинг эркин сайловларда иштирок этиши улар яшайдиган тузум ва давлатларнинг турли кўринишдаги диктаторликларга айланиб кетишига йўл қўймаслик учун ҳам муҳимдир.\n-Исломий иқтисодда фойизхўрлик (сўдхўрлик), ўғрилик, порахўрлик, қароқчилик, исроф ҳаром ҳисобланади. Шахсий мулкка эгалик қилиш, тижорат, тадбиркорлик эса ҳалолдир.\n-Исломий оила жамиятнинг асосини ташкил қилади. Эр -хотинлик никоҳга кўра бўлади. Ажралиш ҳалолдир, аммо ташвиқ қилинмайди. Ота-онанинг болаларида, фазандларнинг ота-онада ҳақлари бордир.\n-Мерос исломий қоидаларга кўра тақсимланади.\n-Исломий таълим Қуръони Каримни, пағамбаримизнинг саҳиҳ суннатларини, Исломнинг асосларини ўрганиш билан бирга дунё ҳаётига оид фойдали илмларни ўрганишдир.\n-Исломнинг ижтимоий адолати инсонларни рангига, эътиқодига, ирқига, бойлигига қарамай ҳаммага тенг муомалада бўлишни билдиради.\n-Ислом динида амаллар ва ашёлар (нарсалар) ҳалол ва ҳаром дея, икки гуруҳга ажратилган. Ҳалол нарсалар ва амаллар асос, ҳаромлар эса истисно ва имон имтиҳони учун зарурдир.\n-Ислом ахлоқи тўғриликни, адолатни, ҳаёни, сабр қилиш каби ва шунга ўхшаш ижобий қадриятларни ўз ичига олади.\nҲАМКОРЛИКДА "ВАСОТ" (ЎРТА) ЙЎЛДА БЎЛИШ\nҚуръони Карим Ислом умматини "васот", яъни ўрта, мўътадил уммат сифатида таъриф қилади.\n"Шунингдек, сизларни одамлар устидан гувоҳ бўлишингиз ва Пайғамбар сизларнинг устингиздан гувоҳ бўлиши учун ўрта миллат қилдик..." (Бақара сураси 143)\nИслом уммати дунёпарастлар (материалистлар) ва таркидунёчилар (яъни дунёвий қадриятларга аҳамият бермайдиганлар) орасида васот, ўрта умматдир. Шунинг учун ҳам мусулмонлар дунёпараст (материалист) бўлмайди, дунёвий қадриятлардан динларининг қоидалари асосида фойдаланадилар. Шу билан бирга васот, ўрта йўлдан юриш турли фирқаларга ва гуруҳларга ажралиб кетган мусулмонларни бир орага келтириш учун ҳам восита ҳисобланади.\nУШБУ ҲАМКОРЛИК УЧУН АМАЛИЙ ТАВСИЯЛАР\n-Ҳамкорликка иштирок этишни истаган биродарлар турли сабаблар билан (диний даъват ва суҳбатлар, тўйу маъракалар, иш жойларида, саёҳатларда, интернет ижтимоий тармоқларида ва ҳк) ўзаро танишадилар.\n-Ўзаро танишганлар яккама якка ҳолда ёки гуруҳлар ҳолида ҳамкорликнинг асосларини муҳокама қилиб унга иштирок эътишга қарор берадилар.\n-Шундан кейин бир жода яшайдиган энг кўп 30 оиладан иборат мусулмон биродарлар жамоат бўлиб, ҳамкорликка амал қила бошлайдилар. 30 оиладан иборат бўлган гуруҳларнинг 7-9 кишилик ҳайъат ва гуруҳ раҳбарини сайлашлари мақсадга мувофиқдир. Бундай гуруҳларни ташкил қилиш имкони бўлмаса , ҳамкорлик аъзолари шахслар сифатида ёки кичкина гуруҳлар ҳолида махфий фаолият олиб боришлари ҳам мумкин.\n-Ҳар бир гуруҳнинг масъуллари гуруҳда ҳамкорликни ташкил қилиш ва бошқа ҳамкорлик гуруҳлари билан алоқаларни ўрнатиш ва улар билан ҳамкорлик қилиш учун масъул ҳисобланади.\n-Ҳар бир гуруҳ ўз аъзоларининг Қуръони Каримни, саҳиҳ суннатларни, исломий ибодат ва муамолатларнинг қоидаларини ўрганишлари, ўз аъзоларининг исломий ахлоққа эга бўлишлари учун масъулдир.\n-Ҳамкорлик иштирокчилари ўзларининг интернет сайтлари, брошюралари, бошқа оммавий ахборот ва алоқа воситларига эга бўладилар.\n-Зарур бўлган ҳолларда ҳамкорликнинг барча аъзолари ва гуруҳлари биргаликда ҳаракат қилишга келишиб оладилар.\nМусулмонлар орасидаги баъзи ихтилофларга ва гуруҳларга қараш:\n-Ақидавий ихтилофлар асосан Аллоҳ таолонинг сифатларини тушуниш ва таъвил қилиш масаласида ўзини кўрсатади. Бу ерда ўрта (васот) йўл ушбу сифатларга имон келтириш, уларни махлуқотнинг сифатларига ўхшатмаслик ва моҳиятини Аллоҳга ҳавола қилишдир.\n-Салафий биродарларнинг ижобий томони тавҳид ақидасида ва саҳиҳ суннатлар масаласида собит туришларидир. Аммо бу тоифада такфирда ҳаддан ошиш, даъватда ҳикматни унутиш, баъзиларининг ҳукмдор золим (ҳатто аҳли куфр) бўлса ҳам уларга қарши чиқмаслик, жиҳодда ўзбошимчалик қилиш каби салбий хислатлар ҳам мавжуддир.\n-Таблиғчилар жамоати ўз устозларидан ўрганган олти сифат масаласида, таблиғни амалга оширишда ихлослидирлар. Аммо уларнинг усулларида кўпгина бидъат ишлар мавжуддир. Масалан, даъват учун маълум кунларни белгилаш, амалларда заиф ва нотўғри далилларга асосланиш ва ҳк.\n-Ҳизбут таҳрирчилар халифалик қуришни ўзларига эътиқод қилиб олишган. Ҳолбуки Исломнинг эътиқоди тавҳиддир. Тавҳид мусулмонларнинг бирлигига асосланмайди, аксинча мусулмонларнинг бирлиги Тавҳидга асосланади. Аввал бу асос ҳар бир мусулмоннинг қалбида ва ҳаётида ўрин олмас экан, улар яшайдиган давлатларнинг иттифоқи имконсиздир.\n-Баъзи сўфий жамоатлар тавҳид эътиқоди билан кифояланмай, унга Аллоҳ таоло ва махлуқотларнинг бирлиги (ваҳдати вужуд) шаклида эътиқод қиладилар. Бу эса Ислом ақидасини бузади. Бундай ақидага эргашганлар амалларда Аллоҳ ризоси билан кифояланмай, ҳақиқий мақсад сифатида Аллоҳнинг зотига хаёлан (мистик) эришишни ва унда боқий бўлишни иддоа қиладилар. Натижада Аллоҳ ва бандаларнинг бундай бирлашишига (астағфируллоҳ) воситачилик қиладиган сўфий шайхлар тирик ёки вафот этганига қарамай муридлари учун муқаддас зотларга айланадилар, Аллоҳга робита қилиш даъвосида аввал бу шайхларга робита қилиш талаб қилинади, ўлгандан кейин шайхларнинг қабрлари суннатда кўрсатилмаган махсус зиёрат ва ибодат жойларига айлантирилади. Шу билан бирга бутун сўфийларни (айниқса бу йўлда бўлган турли тариқотларнинг оддий аъзоларини) бундай ботил эътиқодда айблаб бўлмайди. Тасаввуфда Аллоҳ таолога ибодатда ихлосли бўлиш, нафсни тазкия қилиш, гуноҳларга тавба истиғфор қилиш, бу дунё ҳаётига ружуъ қўймаслик каби хислатлар ҳам асос ҳисобланишини унутмаслик керак.\nҲурматли мусулмон биродарлар ва опа-сингиллар!\nУшбу ҳамкорлик асосларида динимизнинг тамаллари соф ва содда ҳолда баён қилингандир. Агарда мусулмонлар орасида баъзи масалаларла ихтилоф бўлсада, ушбу асосларга кўра иттифоқ ва ҳамкорлик қилишимиз амалий жиҳатдан мумкин, деб ишонамиз ва сизларни мана шундай ҳамкорликка даъват қиламиз.\nАвтор: Намоз Нормўмин на 23:03\nTaklifingiz albatta yaxshi lekin bizning oldimizda undanda muhimroq vazifa turibdi. Bu yurt ozodligi, toki ozod bo'lmas ekanmiz Alloh buyurgan amallarni bajarish juda-juda qiyin vazifadur.Ushbu hususinda takliflar bor... VAQT KELDI!!!!!!!!!!!!


Андижон ва Бухоро аэропортларида очиқ осмон режими жорий қилинади, Тошкент халқаро аэропорти реконструкция қилинади\nБугун, 12 февраль куни, транспорт ва авиация соҳаси расмийлари иштирокида матбуот анжумани бўлиб ўтди. Анжуманда жорий йилда республика аэропортларида жорий қилиниши кутилаётган ўзгаришлар хусусида маълумот берилди.\nТранспорт вазири Элёр Ғаниевнинг маълум қилишича, Андижон ва Бухоро вилоятидаги аэропортларда очиқ осмон режими йўлга қўйилади. Бухоро аэропортида йўловчи ташувлари бўйича бешинчи даражали ҳаво эркинлиги учун чекловлар бекор қилинади.\nҚайд этилишича, йил якунига қадар Тошкент халқаро аэропорти реконструкция қилиниши натижасида йўловчи ташиш ҳажми 4 млн.дан 7 млн.га етказилади.\n“Барча аэропортларда техник хизмат ва ёқилғи қуйиш мақсадида қўнган рейслар учун тариф сеткасини бир хил ҳолга келтириш бўйича ишлар олиб борилмоқда. Жаҳон банки мутахассислари билан ҳамкорликда авиация стратегияси ҳам ишлаб чиқиляпти”, − дейди Элёр Ғаниев.\nТранспорт вазирига кўра, Самарқанд халқаро аэропортида янги йўловчи терминали ва учиш-қўниш йўлаги қурилади. Бунинг натижасида аэропортнинг йўловчи ўтказиш қобилияти соатига 500 нафардан 1500 нафарга етказилади. Термиз аэропортида ҳам янги учиш-қўниш йўлаги қурилади.\nUzbekistan Airports АЖ раиси Равшан Исмоиловнинг қайд этишича, баҳор ойларидан бошлаб Ўзбекистонга 110та янги рейс йўлга қўйилади.\n“Бу ҳам сайёҳларни жалб қилиш имконини беради, ҳам ўз фуқароларимиз учун қулайлик яратади, чипталар нархи пасаяди. Авиақатновлар қанча кўп бўлса, чипталар шунча арзонлашади”, − дея унинг сўзларини келтирмоқда Kun.uz мухбири.\nМаълум қилинишича, жорий йил якунига қадар Ўзбекистонга рейслар сонини 5000тага кўпайтириш режалаштирилган.\n08:45 / 04.09.2020\nПекин аэропорти 6 ойлик тўхташдан кейин яна халқаро авиарейсларни қабул қила бошлади\n10:19 / 27.08.2020\nФото: Мўйноқ аэропортига илк марта Airbus A320 самолёти қўнди\n11:39 / 25.06.2020


Apple тақдимоти: қора корпусли iPhone, сувга чидамли соатлар ва бошқа асосий янгиликлар » Ўзбекистон янгиликлари – Zamin.uz\n08-09-2016 | 10:53\nZAMIN.UZ / Технология / 08 Сентиябр 2016 года406\nApple тақдимоти: қора корпусли iPhone, сувга чидамли соатлар ва бошқа асосий янгиликлар\nЯнги iPhone 7’нинг иккита камерага эга бўлиши ҳақидаги миш-мишлар — айни ҳақиқат! Қурилма дизайни янада ихчамлашган.Apple корпус ишлаб чиқаришнинг янги технологияси билан алоҳида мақтаниб ўтди, деб ёзмоқда "Кун" нашри. Алюминий энди шишадан фарқ қилмайди, шунингдек, сиз иккита янги рангни учратишингиз мумкин - қора ва қора оникс.«Home» тугмаси жиддий ўзгаришни бошдан кечирди. У эндиликда бармоқ кучини сеза олади. Унда Taptic Engine механизми ўрнатилган.iPhone 7 Plusнинг иккита 12 мегапикселли камераси 10 каррали оптик катталаштиришга, фото учун объективлар кенгбурчакли тасвирга эга. iPhone 7 камераси 12 мегапикселли сенсор ва суратни оптик мувофиқлаштиришга эга бўлди. Суратлар янги iP7чипи орқали таҳрирланади ва чипнинг ўзи керакли ёруғлик ва рангларни танлаб беради. Янги айфонларда 3,5 мм,ли тешик йўқлиги сабабли компания симсиз қулоқчинларни тақдим этди. Air Pods компаниянинг исталган қурилмасида iCloud орқали ишлай олади.Air Podsни Siri овоз ёрдамчиси орқали бошқариш мумкин. Қурилма шунингдек, суҳбатлар учун микрофон вазифасини ҳам ўтайди. Air Pods ўз кейсига эга бўлиб, у бир вақтнинг ўзида ундан қувват олади. Қулоқчиларнинг бир заряди 5 соатга етиши мумкин. Одатий қулоқчинларни янги қурилмага смартфонлар тўпламига кирувчи улагич билан улаш мумкин.Apple Watch билан эндиликда сувга қўрқмай тушиш мумкин. Унинг янги хусусияти ҳам — сувга чидамлилиги. Муҳандислар унинг герметик корпуси устида тинимсиз меҳнат қилишига тўғри келди. Apple янги харидорлар орасида энди сузувчилар ҳам бўлишига ишонмоқда. Бунинг учун соатни бир кун давомида сувда ушлаб туришди. Apple Watch Series 2 янги тасмаларга эга бўлди. Улар корпорациянинг анъанавий ҳамкори Hermes томонидан ишлаб чиқарилган. Янги Apple Watch соатларида саломатлик ва фитнес учун кўплаб фойдали дастурлар пайдо бўлади. Шунингдек, уларда «Pokemon Go» ўйинини ҳам ўйнаш мумкин.Эндиликда нафақат алюминий ва пўлат, балки керамик корпусли соатлар ҳам бор. Соатларга икки ядроли S2 процессори ва график чип ўрнатилган. Apple Watch ички GPS билан таъминланди.Яна бир яхши янгилик: Nintendo афсонавий ўйинлари, жумладан, Марио ўйинни AppStore'да учратиш мумкин. «Super Mario Run» ўйини шу йили Янги йил арафасида чиқади ва сотилади. iMessage учун махсус Марио стикерлари ҳам ваъда қилинмоқда.\nТеглар: Apple iPhone соатлар қора корпус ВконтактеFacebookTwitterОдноклассникиМой мир\nЎқишни тавсия қиламиз 7 сентябрь куни янги iPhone қурилмасининг тақдимоти бўлиб ўтади – iPhone кеча ва бугун\n00:08 / 07-09-2016\niPhone 7 янги ранг ва 4 динамикага эга бўлади


Тадбиркор соҳтамиди?.. – Сурхон тонги\nБош саҳифа / Жамият / Тадбиркор соҳтамиди?..\nИюн 1, 2019\tЖамият Изоҳ қолдириш 581 Кўрилди\nёхуд Олтинсой туман “Қумпайкал” маҳалласидаги қишки клубнинг тадбиркор томонидан талон-торож қилинганлиги хусусида\nБу ҳаётда инсоннинг ўзига боғлиқ бўлган ва бўлмаган жиҳатлар бор. Инсоннинг қаерда ва қачон, қандай оилада туғилиши, қайси миллат, қайси динга эътиқод қилувчиларга хос муҳитда яралиши, албатта, унинг ўзига боғлиқ бўлмаган ҳолатлардир.\nАммо инсон улғаяр экан, ўзи мустақил йўл танлаши, илм эгаллаши, ўз дунёқарашига кўра турмуш кечирмоғи, қайси маслак, қайси дин, қайси эътиқод ортидан кетиши унинг ўз зиммасидаги вазифа, десак янглишмаймиз.\nХабарингиз бор, сўнгги йилларда мамлакатимиз ижтимоий ҳаётида кескин ўзгаришлар рўй берди. Айниқса, узоқ йиллардан бери аҳолини, хусусан, тадбиркорларни қийнаб келаётган муаммоларга ижобий ечим топилди. Уларнинг йўлига ғов бўлаётган барча сунъий тўсиқлар олиб ташланди. Мамлакатимиз Президенти томонидан тадбиркорларга шунчалик катта имкониятлар яратиб берилдики, кўриб, беихтиёр ҳавасингиз келади. Солиқ тўловлари юки камайтирилиб, айрим турларидан бутунлай воз кечилди. Бу сингари ислоҳотларнинг барчаси тадбиркорликка кенг йўл очиш орқали юртимизни ривожланган давлатлар қаторида кўриш мақсадида амалга оширилаётганлиги ҳеч кимга сир эмас. Катта-катта бино ва иншоотлар тадбиркорларга “ноль” харид қийматида берилди. Аммо афсуски, берилган бу сингари имтиёзлардан ғаразли мақсадларда фойдаланиб, эл ишончини суиистеъмол қилаётган “тадбиркор”лар оз бўлса-да, учраб туради. Олтинсой туман “Қумпайкал” маҳалла фуқаролар йиғинидан бир гуруҳ одамлар адолат истаб, газетамизга шикоят-ариза билан мурожаат қилишган эди. Аризада “Маҳаллага қарашли қишки клуб биноси 1980 йилларда қурилган бўлиб, 18х34 метр ҳажмда, 2 та залдан иборат, 2003 йилда жорий таъмирдан чиқарилган”лиги айтилади.\n— Маҳалламизда 430 та хўжаликда 2500 дан зиёд аҳоли истиқомат қилади. Ўтган йили маҳалламиздан вакиллар туман ҳокимига бориб, ушбу бинони қишлоғимизда яшайдиган бирорта тадбиркорга беринг, маиший хизмат кўрсатиш нуқталари: кутубхона, сартарошхона, пойафзал таъмирлаш устахонаси, новвойхона, нуронийлар чойхонаси, гўзаллик салони, бичиш-тикиш хонаси очсин. Бунинг натижасида 15-20 нафар қишлоқдошимиз ишли бўлиб қолар, деган мазмунда мурожаат қилган эдик. Аслида шундай бўлиши керак эди. Яъни, бино танловга қўйилди. Аммо афсуски, кейинчалик клуб биноси деновлик “Ибрагимов Шерали” хусусий корхонасига “ноль” харид қийматида берилганлигидан хабар топдик. Натижаси эса ўзингиз кўриб турганингиздек чакки бўлди, — дейди А. Қодиров.\nШу маҳалла фуқароси Ботир Нормуродовнинг гапларида ҳам жон бордек:\n— Ўтган йили ушбу танловда қатнашиш учун барча меъёрий ҳужжатларни тайёрлаган эдим. Туман ҳокими вазифасини вақтинча бажарувчи бўлиб ишлаган Баҳодир Абдурайимов ҳам ушбу бинони олишимда амалий ёрдам сўраб, вилоят давлат “Рақобат” бошқармаси бошлиғига тавсия берган эди. Аммо негадир биз танловдан бехабар қолиб кетдик. Кейин билсак, деновлик бир йигит “ютиб” олган экан, — дейди.\nҲокимлик ҳамда давлат активларини бошқариш агентлиги вилоят ҳудудий бошқармаси томонидан берилган хатларда тадбиркорлик субъектининг номи 2 хил кўринишда акс этган. Олтинсой туман ҳокимининг хатида “Ибрагимов Шуҳрат” дейилса, давлат активларини бошқариш агентлиги вилоят ҳудудий бошқармаси жавоб хатида “Ибрагимов Шерали” тарзида талқин қилинади. Аммо масаланинг муҳим жиҳати шундаки, мазкур бино тадбиркорга сийлов сифатида эмас, балки ривожлантириш мақсадида берилганлиги айни ҳақиқат.\nДавлат активларини бошқариш агентлиги вилоят ҳудудий бошқармаси томонидан тақдим этилган жавоб хати ушбу масалага ойдинлик киритди.\n“Вилоят ҳокимининг 2018 йил 13 мартдаги “Вилоятнинг давлат мулки объектларидан келгусида самарали фойдаланиш тўғрисида”ги Қ-216-сонли қарорининг иловасига ҳамда давлат объектларини харидор томонидан инвестициявий ва ижтимоий мажбуриятлар қабул қилиниши шарти билан “ноль” харид қийматида сотиш бўйича вилоят ҳудудий танлов комиссиясининг 20.07.2018 йилдаги 10-сонли йиғилиш баённомасига асосан Олтинсой туман ҳокимлиги тасарруфидаги “Қумпайкал” маҳалласида жойлашган собиқ қишки клуб биносини “ноль” харид қийматида “ИБРАГИМОВ ШЕРАЛИ” хусусий корхонаси билан 29.08.2018 йил 01/85/1-сонли олди-сотди шартномаси тузилган. Шартномага кўра, “ИБРАГИМОВ ШЕРАЛИ” хусусий корхонасига 1 миллиард 200 миллион сўм миқдордаги инвестиция мажбуриятларини киритиш эвазига замонавий маросимлар ўтказиш жойи ташкил этиш ва 15 та иш ўрни яратиш мажбурияти юкланган.\nОлди-сотди шартномасига асосан, 2019 йил иккинчи чораги якунига қадар инвестиция мажбуриятларини тўлиқ якунлаш белгиланган бўлиб, бугунга қадар инвестор томонидан инвестиция мажбуриятлари киритилмаганлиги сабабли белгиланган тартибда шартномани бекор қилиш ҳамда жарима ундириш бўйича судга даъво аризаси киритиш юзасидан ҳужжатлар тайёрланмоқда”, дейилади.\nБиз ўрганиш жараёнида аррани тенг тортиш мақсадида тадбиркорни телефон орқали излаб, кўп маротаба мулоқотга чорладик. Аммо уларни учратишнинг сира иложи бўлмади.\nБир вақтлари катта-катта концерт томошалари ҳамда кино намойишларига гувоҳ бўлган ушбу ҳашаматли клубдан бугун, афсуски, эски чолдеворларгина қолган. Маҳалла аҳлининг куйинганича ҳам бор. “Тадбиркор” гўёки ишлар энди бошланаётгандек таассурот уйғотиш, айбини яшириш учун бинонинг бузилган олд қисмига яшил тунука ўрнатиб қўйибди.\n— Деновлик Қодиров Азамат исмли шахс мана, қарийб бир йилдан бери бизни алдайди. Шундай катта бинонинг плита, угольник, темир фирма, шифер, ДСП паталок, пол ёғочи, лага, эшик каби тахминан, 250 миллион сўмлик қурилиш ашёлари тадбиркор томонидан бузиб кетилди, — дейди Абдуризвон Қодиров.\nҲақиқатан ҳам клуб биноси ўтган йили тадбиркор томонидан бузиб кетилган, ўрнида бир уюм чиқинди-ю бойўғлилар макон қилган чолдеворларгина қолган. Натижада, унинг ўрни хароба ва файзсиз бир масканга айланган. Маҳалла аҳли эса кимга мурожаат қилишни ўйлаб, боши қотган. Инвестиция мажбурияти талабларининг ижросига эса бор-йўғи 1 ойча вақт қолди. Аммо тадбиркордан эса ҳамон дарак йўқ.\nХулоса Ўрнида: бугун Олтинсой туман “Қумпайкал” маҳалла аҳли бир пайтлар қишлоқлари кўрки бўлган қишки клубнинг қандайдир “устомон тадбиркор” томонидан талон-торож этилганидан норози бўлмоқда. Давлатимиз томонидан берилган имтиёздан шахсий манфаат йўлида фойдаланиш, жамоат мулкини ўзлаштириш учун инсон нималардан воз кечиши, қайсидир инсоний хислатлар унга бегона бўлиши керак, албатта. Туман ҳокимлиги ва давлат активларини бошқариш агентлиги вилоят ҳудудий бошқармаси томонидан ўз вақтида назорат ишлари олиб борилмаганлиги сабабли тадбиркор ўзбошимчалик билан ҳали бинони баҳолатмасдан туриб, талон-торож қилиб кетган. Тегишли назорат қилувчи ташкилотлар томонидан мониторинг ишлари ўз вақтида олиб борилганида эди, бу сингари англашилмовчиликларга асло ўрин қолмаган бўлур эди. Шу ўринда бизни бир ҳолат ажаблантирди. Нега танловга қадар тадбиркорнинг меъёрий ҳужжатлари, иқтисодий қуввати, салоҳияти синчиклаб ўрганилмаган? Талон-торожликларга айнан ушбу ҳолат сабаб сифатида йўл очиб берган бўлса-чи! Унутманг, биз ваколатимиз доирасида воқеалар жараёнига қараб, ушбу мавзуга яна қайтамиз.\nОлдинги Энг яхши кўргазма соҳиби\nКейинги Тадбиркорлар учун янги қабулхона


Украина атрофидаги можаро: Туркия воситачилик қилиши мумкинми? | Azon.uz - Ахборот-таҳлилий портал\n1457 10:22 03.02.2022\nБугун Туркия президенти Ражаб Тойиб Эрдоған Киевда музокаралар ўтказади. Унинг ташрифи Украина атрофидаги можаро кучайган бир пайтга тўғри келмоқда. Эрдоған Украина ва Россия ўртасидаги кескинлик кучаймаслиги кераклигини айтиб, томонларга ўзининг воситачилик ролини таклиф қилган.\nДарҳақиқат, агар Россия чиндан ҳам Украинана бостириб кирса, Анқара қийин танловга дуч келади. Туркия ҳар икки давлат билан яхши алоқаларни давом эттириш тарафдори.\nБугун Киевдаги музокаралар якунида Украина ва Туркия ўртасида 12 та битим имзоланади, улар орасида эркин савдо ҳудуди тўғрисидаги битим ҳам бор. Икки давлат ўртасида дипломатик алоқалар ўрнатилганининг 30 йиллиги муносабати билан Туркия – Украина стратегик ҳамкорлик кенгашининг 10-йиғилиши бўлиб ўтади. Қайд этиш керакки, 2021 йил якунларига кўра, томонлар ўртасидаги товар айланмаси ҳажми 7,42 миллиард долларни ташкил этди, бу кўрсаткични 10 миллиард долларга етказиш кўзланяпти.\nМузокараларда Киев ва Москва ўртасидаги кескинлик масаласи ҳам кўтарилади. Эрдоғаннинг Украинага сафаридан кейин Россия президенти Владимир Путиннинг Туркияга келиши кутилмоқда. Хўш, Анқара икки ўртада воситачилик қилиб, тарангликни пасайтира оладими?..\nЭрдоған воситачилик қилиши мумкинлигини айтаётган бўлса-да, мустақил равишда буни уддалаши осон бўлмаслиги мумкин. Маълумки, Туркия НАТО аъзоси ва Украина масаласида охир-оқибат альянснинг позициясида бўлиши талаб этилади. Қолаверса, Анқаранинг кескинликни камайтириш ҳақидаги таклифларига Москва шу пайтгача рад жавобини бериб келяпти.\nРоссия ва Туркия ўртасидаги муносабатлар яқин бўлса-да, анчайин мураккаблигини айтиш керак.\nАнқара Қримни Россия ҳудуди сифатида тан олмаслигини бот-бот такрорлайди, қолаверса, вақти-вақти билан Қрим татарлари масаласини кўтаради. Бундан ташқари, Туркиянинг Украинага ҳарбий дронларни етказиб бергани Москвани норози қилган. Бир неча ҳафта аввал бу дронлар Донбассда, россияпараст айирмачиларга қарши ишлатилди. Бу ҳолат Россияни хурсанд қилгани йўқ, албатта ва Путин Анқарани Украинага нисбатан сиёсатини қайта кўриб чиқишга чақирди.\nТуркия ва Россия манфаатлари Украинадан ташқари Ливия, Сурия ва Тоғли Қорабоғда ҳам тўқнашди. Аммо икки давлат яхшигина иқтисодий алоқаларга эга. Туркия НАТО ва АҚШнинг норозилигига қарамай Россиядан ҳаво мудофаа тизими сотиб олган. Бундан ташқари, Туркия табиий газ масаласида Россияга эҳтиёж сезади.\n2020 йилда Туркиянинг газ истеъмоли 48,1 миллиард куб метрни ташкил этди, шундан 33,6 миллиардини Россиядан олди. Анқаранинг хориждан энергия таъминотига қанчалик боғлиқлиги сўнгги ҳафталарда яққол намоён бўлди. Эрон техник муаммолар туфайли газ етказиб беришни тўхтатгач, турк саноати фаолияти бир неча кун оқсади.\nРоссия Туркия учун қишлоқ хўжалиги маҳсулотлари учун муҳим бозор эканлигини ҳам унутмаслик керак.\nХуллас, Туркия қайси бармоғини тишласа ҳам, қаттиқ оғрийди. Россия ва Украина ўртасидаги можаронинг кучайишидан Туркия манфаатдор эмас. Шу боис Анқара бор кучи билан Украина атрофида инқироз кучайишининг олдини олишга ҳаракат қилмоқда. Шундоқ ҳам турк иқтисодиёти ҳозир муаммоли даврни бошидан ўтказмоқда.\nБугун Киевда Эрдоған одатдагидек ҳамкасби Владимир Зеленскийни қўллаб-қувватлашини кўрсатади. Аммо бу ташриф ҳал этувчи бўлмаслиги эҳтимоли катта. Айнан Путиннинг Туркияга сафари чоғида у Анқарага воситачилик қилиш имкониятини берадими-йўқми, маълум бўлади.\nМахсус Туркия Украина Россия Владимир Зеленский Владимир Путин Ражаб Тоййиб Эрдоған Киев Анқара Тоғли Қорабоғ Ливия Сурия\n432 21:50 01.07.2022\n718 21:45 01.07.2022\n164 21:30 01.07.2022\n283 20:30 01.07.2022\n245 20:00 01.07.2022


Баҳром ОБИДЖОНОВ: Жиноятчиликка қариндошлик жиноят эмас\nМисол учун, биргина 2016 йилда 33 нафар фуқаро яқин қариндошларининг судланганлиги муносабати билан ишга қабул қилиш рад этилганлигидан норози бўлиб турли юқори идораларга мурожаат қилишган. Тартиб-қоида шунақа экан, деб мурожаат қилмаган иқтидорли ёшлар яна қанча. Ҳатто акаси ёки отаси Россияга бориб ишлаб келгани учун маъмурий органларга ишга олинмаганлар ҳам бор.\nПрезидентимиз 2017 йил 12 июлдаги Олий Мажлис палаталари, сиёсий партиялар ҳамда Ўзбекистон Экологик ҳаракати вакиллари билан ўтказилган йиғилишдаги маърузасида айнан шу масалага алоҳида тўхталиб: «20 йил давомида шунақа тизим яратилдики, яхши-яхши кадрларни «отаси қамалган», «акаси қамалган» деган важлар билан бошқарувга яқин йўлатмадик. Барча ўзи учун жавоб берсин. Ота ўзи учун, бола ўзи учун, ака ўзи учун, энди ватанпарвар бўлса, ташаббускор бўлса, бошқарувга жалб қиламиз», деб таъкидлади.\nЛойиҳада Меҳнат кодексига қўшимча ва ўзгартиш киритилиб, шахснинг муқаддам судланганлиги (қонун ҳужжатларида назарда тутилган ҳоллар бундан мустасно) ёхуд яқин қариндошларининг судланганлиги муносабати билан ишга қабул қилиш рад этилишини тақиқловчи нормани ўрнатиш назарда тутилмоқда.\nМазкур масала юзасидан хорижий давлатларнинг қонунчилиги тажрибалари ҳам пухта ўрганилди. Маълум бўлдики, Франция Республикасининг Меҳнат тўғрисидаги Кодексида, Латвия Республикаси Меҳнат ҳуқуқининг 7-бўлимида шахснинг судланганлиги муносабати билан камситиш тақиқланиши белгиланган экан. Шунингдек, АҚШ, Буюк Британия каби қатор ривожланган давлатлар қонунчилигида ҳам шахснинг судланганлиги муносабати билан камситишга йўл қўйилмаслиги ҳақидаги меъёрлар мавжуд.\nКўришлар сони: 3153